CUPRINS Introducere…………………………………………………………………...3 Capitolul 1. Abordări teoretice privind organizaţiile 1.1 Organizaţii – definire ........... …………………………………………..5 1.2 Tipologia organizaţiilor................... ……………………………………7 1.2.1 Clasificarea lui Amitai Etzioni........... ………………………8 1.2.2 Tipologia elaborată de Peter Blau & Richard Scott……...…9 1.2.3 Tipologia propusă de Daniel Katz şi Robert Kahn……...…10 1.3 Caracteristicile organizaţiei militare………….. ……………………...11 Capitolul 2. Lideri şi leadership Lider – abordări teoretice…...……………………………………….17 Liderul militar – dimensiune caracterială………………………...….22 Leadershipul în organizaţii………………………………………......25 Leadership – definiţie şi conţinut………………………….26 Leadership versus management…………………………....28 Leadershipul în organizaţia militară…………………….....35 Capitolul 3. Comportamentul liderilor în diferite situaţii Stilurile de conducere………………………………………………..39 Modelul situaţional de conducere…………………………………....47 Disfuncţionalităţi în comportamentul situaţional………………….....49 Comportamentul în situaţii excepţionale şi gestionarea stresului de către liderul militar………………………………………52 Capitolul 4. Partea practică Studiu de caz privind activitatea liderului şi factori de influenţare …..…..60 Concluzii şi propuneri ………………………………………………………..73 Bibliografie…………………………………………………………………….75 Anexa 1 2.1 2.2 2.3 2.3.1 2.3.2 2.3.3 3.1 3.2 3.3 3.4 Anexa 2 Anexa 3 Avexa 4 Capitolul 1 Abordări teoretice privind organizaţiile 1.1.Organizaţii – definire. Societatea românească poate fi privită ca un sistem constituit din structuri organizaţionale distincte în interiorul cărora se desfăşoară diversele acţiuni umane. Organizaţia, ca parte sau element al sistemului, reprezintă cadrul social sau unitatea socială în care se încadrează şi se integrează fiecare membru al societăţii şi care se constituie cu scopul realizării unui grup de obiective dinainte stabilite. Fiecare dintre noi suntem integraţi într-un fel sau altul în diferite tipuri de organizaţii. Organizaţiile fac parte integrantă din mediul în care trăim, muncim, învăţăm sau ne relaxăm. Fie că o ştim sau nu, o recunoaştem sau nu, întotdeauna am fost, suntem şi vom fi membri ai unei sau ai mai multor organizaţii. Încă de la naştere devenim membri ai unei familii care este, în esenţă, o organizaţie primară. În procesul dezvoltării personale vom interacţiona cu tot mai multe persoane din afara cercului familial, ceea ce va determina apariţia unor relaţii noi cu alte tipuri de organizaţii: vom face parte dintr-un cerc de prieteni, ne vom integra într-un anumit sistem de învăţământ, într-o anumită profesie etc. Apartenenţa noastră la o organizaţie sau alta este deci inevitabilă. Oamenii nu trăiesc izolaţi unii de ceilalţi; caracterul social al muncii, determinat de faptul că ei nu pot să-şi satisfacă nevoile dacă nu îşi unesc eforturile în vederea desfăşurării unor activităţi în comun şi dacă nu îşi schimbă rezultatele acestor activităţi, reprezintă factorul obiectiv al constituirii lor în organizaţii. Organizaţia după Chester I. Barnard, poate fi considerată ca un sistem în cadrul căruia se realizează cooperarea eficientă a activităţii umane. Orice organizaţie se constituie dintr-un grup de persoane între care se stabilesc relaţii structurale interpersonale sau pluripersonale, în care indivizii sunt diferenţiaţi în funcţie de autoritate, status, rol şi care este constituită în vederea realizării unor obiective sau ţeluri dinainte propuse, urmărindu-se obţinerea unei eficienţe 5 ridicate. O organizaţie este un sistem structurat de interacţiunea oamenilor în scopul realizării unor obiective comune1. Existenţa organizaţiilor este o necesitate determinată de imposibilitatea oamenilor de a-şi atinge o serie de obiective doar prin activitatea lor individuală, deoarece indivizii au capacităţi fizice şi intelectuale limitate. De aceea, organizaţiile se dezvoltă acolo şi atunci când înfăptuirea scopurilor urmărite depăşeşte capacitatea individului de realizare, ceea ce impune o specializare a acestuia, dar şi integrarea lui în ansamblul colectivităţii. Cu alte cuvinte, munca în comun şi diviziunea muncii reprezintă elemente ce asigură coaziunea organizaţiilor, posibilitatea funcţionării lor şi o anumită coerenţă activităţilor desfăşurate de către acestea. Forţa organizaţiei constă în sinergia ei, care face ca întregul, creaţia ansamblului prin interacţiunea elementelor sale, să producă un efect mai mare decât suma realizărilor individuale. “Sinergia în organizaţie apare când oamenii lucrează bine pentru a urmări un scop comun prin diviziunea muncii şi ierarhia autorităţii. Ea este facilitată de comportamentul managerial eficace”2. Mihaela Vlăsceanu, pornind de la o bună cunoaştere a literaturii de specialitate, face o sinteză a argumentelor “pro” şi “contra” semnificaţiei majore pe care o au organizaţiile în lumea contemporană. Acestea sunt3:  organizaţiile sunt surse ale schimbării şi inovării sociale, ele “sparg” normele, convenţiile aducând pluralitatea în coexistenţă dar şi în concurenţă;  organizaţiile sunt responsabile nu numai de succese, ci şi de eşecuri sociale; ele conţin atât un potenţial constructiv, cât şi unul distructiv;  organizaţiile, mai ales cele birocratice, afectează funcţionarea optimă a democraţiilor; organizaţiile au forme aparent democratice de organizare ajung să genereze adevărate sisteme de dominaţie;  organizaţiile influenţează negativ modul de gândire şi acţiune al oamenilor, generează impersonalizare, formalizare şi centralizare;  organizaţiile, chiar prin mecanismele funcţionării lor normale, produc patologii organizaţionale la nivelul întregii societăţi (de exemplu, atunci când organizaţiile acţionează eficient, prin faptul că se centrează pe scopuri relativ limitate şi înguste generează dificultăţi pentru societate). Autoarea demonstrează astfel importanţa organizaţiilor pentru fiecare dintre noi, dar şi ca domeniu de studiu. Procesul de definire a organizaţiilor este unul complex care a întâmpinat multe dificultăţi, organizaţia fiind abordată din foarte multe perspective. Ca sistem natural organizaţiile sunt colectivităţi ai căror participanţi urmăresc interese multiple, atât diferite cât şi comune, dar care recunosc însemnătatea perpetuării organizaţiei ca reprezentând o resursă importantă. Structura informală de relaţii ce se dezvoltă între participanţi oferă un ghid Vlăsceanu, Mihaela, Psihosociologia organizaţiilor şi conducerii, Editura Paideia, Bucureşti, 1993, p. 81 2 Ionescu, Ghe., Dimensiunile culturale ale managementului, Bucureşti, Editura Economică, 1996, p.28 3 Vlăsceanu, Mihaela, Organizaţiile şi cultura organizării, Editura Trei, Bucureşti, 1999, p. 61 1 6 informativ mai precis pentru înţelegerea comportamentului organizaţional decât este cel oferit de structura formală. Francezul Georges Lapassade defineşte organizaţia ca un “grup de grupuri reunite care fac legătura între baza societăţii (societatea civilă) şi stat“4,ca o “colectivitate reunită în vederea reallizării unor obiective diferite”5, ca un “act ce constă în ordonarea şi raţionalizarea sistemului social”6, dar şi “ca o realitate socială”7. În termeni de scopuri, organizaţiile sunt definite ca fiind “unităţi sociale (sau grupări umane) construite şi reconstruite în mod intenţionat pentru a urmări obiective specifice”8. Din perspectivă procesual-organică organizaţiile sunt socio-organizări parţial explicite, constituită prin conlucrarea specializatăa unor oameni în vederea satisfacerii deliberate a unor necesităţi sociale, aşa cum pot fi ele receptate în orizontul informaţional activ pentru oameni. Indiferent de specializare, pentru constituirea unei organizaţii trebuie, în prealabil, să se formeze socio-interpretorul. Socio-interpretorul nu este nimic altceva decât o capacitate de procesare capabilă să orienteze interacţiunile participanţilor în vederea obţinerii anumitor finalităţi şi care se întreţine cu participarea mai multor oameni. Organizaţiile sunt consecinţe ale conlucrării oamenilor întru satisfacerea anumitor necesităţi, aşa cum pot fi ele conştientizate (delimitate şi interpretate) , dar şi ale capacităţii oamenilor de a se raporta la ele şi de a organiza satisfacerea lor9. Pentru a deveni organizaţie, o organizare socială trebuie să îndeplinească nişte condiţii, cel puţin cele care urmează10: • un număr de oameni interacţionează în vederea îndeplinirii unor obiective prin care se pot satisface anumite necesităţi într-o modalitate considerată acceptabilă; • interacţiunea nu e spontană, este concepută şi dirijată conform unui proiect; • se acţionează sistematic pentru a întreţine condiţii minime favorabile obţinerii rezultatelor scontate; • se evaluează rezultatele, acţiunile implicate în producerea lor şi condiţiile în care se acţionează în vederea identificării posibilităţilor de sporire a eficacităţii măsurilor adoptate şi de reducere a costurilor. 1.2. Tipologia organizaţiilor. Lapassade, G., Groupes, organisationset institutions, Gauthier-Villars, Paris, 1971, p. 6 Ibidem, p.77 6 Lapassade, G., Op.cit., p. 127 7 Ibidem, p. 222 8 Amitai, Etzioni, A comparative analysis of complex organisation, Free Press, New York, 1961, p. 44 9 Culda, Lucian, Organizaţiile, Bucureşti, Editura Licorna, 2002, p.31. 10 Ibidem, p.28. 4 5 7 Clasificarea organizaţiilor constituie o necesitate din cel puţin două motive. Primul dintre ele este de ordin teoretic: gruparea laolaltă a organizaţiilor asemănătoare permite realizarea unor generalizări pornind de la caracteristicile lor comune. Cel de al doilea motiv este de ordin practic-acţional: includerea unor organizaţii asemănătoare în aceeaşi categorie facilitează studiul comportamentului organizaţional în vederea corelării lui la managementul acestuia. Gruparea organizaţiilor reprezintă un demers dificil date fiind varietatea şi diferenţierea extremă a organizaţiilor,precum şi multitudinea şi varietatea criteriilor care ar putea sta la baza unui asemenea proces. De pildă, organizaţiile ar putea fi clasificate după criterii cum ar fi: natura sau tipul lor ; bunurile şi serviciile furnizate; mărimea; scopul general; populaţia angajată; tehnologia ; structura puterii; activităţile specifice, şi lista ar putea să continuie. Astfel în literatura de specialitate apar o multitudine de tipologii, de modele de clasificări. 1.2.1. Clasificarea lui Amitai Etzioni. Etzioni, sociolog şi politolog american, pornind de la premisa potrivit căreia succesul unei organizaţii depinde de capacitatea acesteia de a-şi controla participanţii, consideră că mijloacele de control al participanţilor şi gradul de implicare a participanţilor sunt cele două variabile esenţiale care pot fi utilizate în clasificarea organizaţiilor. El desprinde trei tipuri de mijloace de control al participanţilor: fizice (forţa fizică, arma), materiale (banii), simbolice (prestigiul, stima, acceptarea). Prima categorie este definită ca putere coercitivă, a doua, ca putere utilitară, a treia, ca putere normativă. Aranjând organizaţiile în ordinea descrescătoare a gradului lor de coerciţie, vom găsi: câmpurile de concentrare, instituţii de corecţie, spitalele psihiatrice de detenţie, lagărele prizonierilor de război. După gradul descrescător al puterii utilitare întâlnim: uzinele, băncile, organizaţiile militare în timp de pace. Puterea normativă predomină în: • organizaţiile religioase; • ideologice şi politice; • colegii şi universităţi; • şcoli; • spitale psihiatrice cu scop terapeutic. Implicarea se referă la gradul de dăruire a membrilor faţă de organizaţie şi îmbracă trei forme particulare: • implicare alienantă - când scopurile organizaţiei sunt contrare celor ale indivizilor, aceştia fiind implicaţi contrar dorinţei lor, fapt care generează o orientare negativă faţă de organizaţie (cazul prizonierilor într-un lagăr, deţinuţilor unei închisori) ; • implicarea calculativă - ce presupune un oarecare grad de convergenţă între scopurile individuale şi cele ale organizaţiei; ea este regândită şi reevaluată constant de membrii organizaţiei care se asociază cu o orientare 8 ambivalentă, fie negativă, fie slab pozitivă faţă de organizaţie; • implicare morală cu un mare grad de convergenţă între scopurile organizaţiei şi scopurile indivizilor, bazată pe credinţa indivizilor în scopurile organizaţiei şi pe valorizarea acestora, fapt care generează o orientare puternic pozitivă faţă de organizaţie (este cazul bisericilor, partidelor politice etc) . Din combinarea acestor două categorii de variabile rezultă nouă tipuri de organizaţii (vezi figura 1). Nu toate corelaţiile dintre „tipul puterii" şi „gradul de implicare" sunt însă congruente sau compliante, pentru a folosi termenul lui Etzioni. Autorul american sugerează că un anumit tip de putere se asociază de obicei cu un anumit grad de implicare. Cele mai congruente corelaţii sunt de: • tipul 1 (organizaţii coercitiv-alienante – exemplificate prin închisori); • tipul 5 (organizaţii utilitar-calculative - exemplificate prin firmele de afaceri); • tipul 9 (organizaţii normativ-morale - exemplificate prin biserici). Toate celelalte tipuri de corelaţii sunt incongruente. Etzioni sugerează, de asemenea, că organizaţiile congruente sunt mai stabile şi mai eficiente, în timp ce organizaţiile incongruente sunt mai puţin stabile, mai frecvent confruntate cu dificultăţi grave şi, de aceea, mai puţin eficiente. Etzioni nu a remarcat că puterea poate varia în cadrul uneia şi aceleiaşi organizaţii în funcţie de componenţa şi structura internă. Dar în 1966 americanul A.S. Tannenbaum va stabili că, într-o organizaţie dotată cu mijloace definite, cantitatea globală de putere disponibilă nu este o constantă, ci ea variază după regulile de funcţionare internă. 1.2.2. Tipologia elaborată de Peter M. Blau şi Richard W. Scott Blau şi Scott au utilizat drept criteriu pentru clasificarea organizaţiilor ceea ce ei au numit primul beneficiar. În calitate de prim beneficiar apar: 9 • membrii organizaţiei; • proprietarii sau managerii organizaţiei; • clienţii sau, mai general, „publicul de contact", care, deşi se află în afara organizaţiei, întreţin contacte directe şi constante cu aceasta; • publicul larg, adică membrii societăţii în care organizaţia îşi desfăşoară activitatea. Pornind de la primul beneficiar sau de la beneficiarul primar, cei doi autori desprind următoarele tipuri de organizaţii: - organizaţiile reciproc avantajoase (în care primul beneficiar este chiar membrul organizaţiei - aici intră organizaţii precum: partidele politice, sindicatele, sectele religioase, organizaţiile profesionale); - organizaţiile de afaceri (primul beneficiar este proprietarul sau patronul organizaţiei -ca exemple avem: companiile private industriale sau de alt tip, deţinute şi exploatate pentru profit; băncile ; firmele comerciale etc.); - organizaţiile de tip „service" (primul beneficiar este clientul – de exemplu: spitalele, şcolile, agenţiile de binefacere); - organizaţiile de interes public (primul beneficiar este publicul luat în accepţiunea sa foarte largă - de exemplu, departamentele guvernamentale, armata, poliţia etc). Fiecare dintre aceste tipuri de organizaţii ridică o serie de probleme specifice. Blau şi Scott sugerează că în organizaţiile reciproc avantajoase problema esenţială este aceea a asigurării participării membrilor la activităţile organizaţiei, a controlării acestora şi a menţinerii democraţiei interioare. în organizaţiile de afaceri problema centrală o constituie maximizarea eficienţei în medii competitive. Pentru organizaţiile de tip „service", problema care apare cu pregnanţă este aceea a rezolvării diferitelor conflicte dintre serviciile profesionale furnizate clienţilor şi procedurile administrativbirocratice. În fine, problema cea mai importantă pentru organizaţiile de interes public este de a asigura procedurile democratice prin care ele sunt controlate, trase la răspundere şi sancţionate pentru acţiunile lor. 1.2.3. Tipologia propusă de Daniel Katz şi Robert L. Kahn Daniel Katz şi Robert Kahn au publicat într-o lucrare apărută în 1966 o nouă abordare. Cei doi autori considerau că organizaţiile pot fi clasificate în funcţie de factori de prim rang (primari sau genotipali) şi factori de rangul doi (secundari). Factorii primari sunt constituiţi, în principal, din activitatea desfăşurată de organizaţii, ca şi din finalitatea urmărită de aceasta. În funcţie de factorii primari, organizaţiile se împart în: - organizaţii productive sau economice - interesate de crearea bogăţiei, a producţiei de bunuri, precum şi de furnizarea serviciilor pentru populaţie; - organizaţiile de menţinere/întreţinere - preocupate de socializarea oamenilor în vederea îndeplinirii rolurilor în alte organizaţii şi chiar în societate (şcolile, bisericile); - organizaţiile adaptive - centrate pe cunoaştere, pe dezvoltarea şi testarea teoriilor(institutele de cercetare); 10 organizaţiile manageriale sau politice - axate pe coordonarea şi controlul resurselor umane şi fizice, pe aspectele decizionale (departamentele guvernamentale, sindicatele, grupurile de presiune). Cât priveşte factorii secundari, Katz şi Kahn îi au în vedere pe următorii: structura organizaţiei, sistemul de motivare a membrilor, natura materialului de procesat - fizic sau uman. În funcţie de aceşti factori se operează distincţia dintre organizaţiile formatoare de obiecte, care operează cu obiecte materiale sau fizice (o mină de cărbune, o companie petrolieră, etc.) şi organizaţiile formatoare de oameni, care se preocupă de fiinţele umane (o şcoală, un centru de recreere). În cadrul acestora din urmă se face şi o altă distincţie, şi anume cea dintre organizaţiile ce procesează oameni (o agenţie a forţelor de muncă, o agenţie de asigurări sociale) şi organizaţiile ce schimbă/transformă oamenii (un spital de boli mintale, o închisoare deschisă). 1.3. Caracteristicile organizaţiei militare. Organizaţia militară prezintă un specific aparte faţă de celelalte tipuri de organizaţii din mai multe privinţe. Are o conducere bazată pe autoritate formală. Subordonaţii nu sunt consultaţi asupra problemelor de fond ale vieţii şi activităţii lor de serviciu, ordinele trebuind să fie îndeplinite la timp, complet, fără discuţii sau şovăire, chiar cu riscul sacrificiului suprem (mai ales în timp de război). Pentru societate organismul militar reprezintă mijlocul, sistemul prin care ea îşi asigură prevenirea şi respingerea unei agresiuni împotriva teritoriului naţional. Pornind de la conţinutul misiunii sale, de la natura activităţilor pe care le desfăşoară, armata constituie o organizaţie cu anumite particularităţi: a)Organizaţia militară este o instituţie cu o organizare riguros birocratică Termenul „instituţie birocratică” presupune: subordonarea în exclusivitate pe verticală; desfaşurarea activităţilor pe principiul unităţii de comandă; creşterea rolului disciplinei şi al ordinii în realizarea coeziunii organizaţionale; ierarhia funcţiilor şi gradelor etc. Dintr-o asemenea perspectivă, organizaţia militară nu este constituită ca urmare a unor opţiuni individuale, ci pe criterii riguroase care ţin seama de capacităţile, aptitudinile şi disponibilităţile militarilor de a îndeplini diverse misiuni. Organizarea şi funcţionarea organizaţiei militare cuprind, în esenţă, elementele definitorii analizate de Max Weber în teoria sa privind managementul organizaţiilor sociale şi economice: o ierarhie riguroasă şi clar delimitată, proceduri şi reguli foarte detaliate, precum şi relaţii impersonale, privite - aşa cum însuşi autorul acestei teorii sublinia - ca mijloace pentru îndeplinirea obiectivelor, ci nu ca un scop în sine. De la lansarea conceptului de către Max Weber şi până în prezent, materializarea concepţiei sale în teoria şi practica managerială a câştigat în profunzime şi funcţionalitate, printr-un mult mai mare accent asupra factorului uman. - 11 Concretizarea elementelor de natură birocratică specifice organizaţiei militare consistă în: • ierarhia precis delimitată a funcţiilor, precum şi a nivelurilor decizionale şi de execuţie, corelarea prin reguli şi norme exacte a gradelor militare şi funcţiilor; • decizii superioare unipersonale, din care derivă, în linie descendentă directă, un număr determinat de decizii unipersonale ale comandanţilor subordonaţi, încadrate în decizia superioară. Majoritatea deciziilor se concretizează în acţiune doar cu aprobare superioară. Toate acestea dau expresie principiului unităţii de comandă; • structura piramidală, cu subdiviziuni funcţionale şi roluri decizionale ce se multiplică dinspre vârf spre bază şi subordonare nemijlocită unică a fiecărei subdiviziuni şi în cadrul fiecărei subdiviziuni, ceea ce creează condiţii favorabile realizării unui climat organizaţional bazat pe ordine, disciplină şi rigoare; • constituirea organizaţiei prin aderarea voluntară a majorităţii membrilor săi la întreg setul de valori şi tradiţii şi, în acelaşi timp, la toate servituţiile şi privaţiunile impuse de profesia militară; acceptarea deliberată, necondiţionată a relaţiilor caracteristice mediului militar. b) Organizaţia militară reprezintă o entitate socială cu un sistem particular de stratificare Această trăsătură este strâns legată de precedenta şi, totuşi, distinctă. Spre deosebire de alte ierarhii, cea militară, se caracterizează prin delimitări mult mai ferme între diferitele grupuri sociale: • ofiţeri, ale căror caracteristici şi niveluri de regătire profesională, statute şi roluri îi plasează predominant în poziţii de lideri şi membri ai echipelor manageriale (ofiţeri de stat major); • subofiţeri, care constituie osatura structurilor luptătoare, de sprijin de luptă şi logistic, ocupând marea majoritate a funcţiilor de specialişti în exploatarea şi mentenanţa armamentului şi tehnicii militare de toate categoriile, precum şi cele mai multe funcţii de „mici comandanţi” (comandanţi de plutoane şi de grupe); • luptători profesionişti, gradaţi şi soldaţi; • salariaţi civili, cu diferite poziţii în statele de organizare ale structurilor de comandament şi celor de sprijin de luptă ori logistice. Studii efectuate în unele armate moderne (SUA, Franţa, Germania, Anglia, Italia), relevă faptul că existenţa unei distanţe sociale mari între ofiţeri şi subofiţeri, precum şi între aceştia şi trupă exercită influenţe negative asupra moralului celor din urmă. Înţelegerea efectelor stratificării sociale din organizaţia militară presupune o abordare complexă. Luarea în considerare numai a opiniei unei categorii sau alteia de militari, dă naştere la o imagine trunchiată a fenomenului şi de aici, concluzii şi decizii limitate. c) Specificitatea mediului educaţional din organizaţia militară 12 Procesul educaţional caracteristic organizaţiei militare este profund marcat de misiunile pe care trebuie să fie capabilă să le îndeplinească Armata. În conţinutul său, se regăsesc activităţi formative ce au ca scop formarea şi dezvoltarea acelor convingeri şi atitudini, calităţi, abilităţi şi comportamente ce definesc valori şi tradiţii ale Armatei, viziunea modernă asupra instituţiei militare, caracteristicile actuale şi de viitor ale acţiunii militare, în general, şi acţiunii armate, în special. Particularităţile mediului educaţional sunt, de asemenea, influenţate puternic de faptul că, pentru a-şi îndeplini misiunile, în fapt, militarul este pregătit cum să utilizeze violenţa armată împotriva adversarului. Trebuie menţionat, însă, că militarul este necesar să fie temeinic instruit pentru a acţiona sau reacţiona raţional pentru a se proteja pe sine şi a nu supradimensiona efectele acţiunii asupra adversarului, dincolo de minimul necesar. La fel de bine trebuie pregătit pentru a şti să acţioneze în scopul prevenirii, împiedicării sau înlăturării pericolului sau folosirii efective a violenţei armate, cu alte cuvinte pentru preîntâmpinarea escaladării războiului ori pentru încetarea acestuia. Totodată, sistemul educaţional militar vizează dobândirea şi dezvoltarea acelor calităţi ce-1 pot defini pe oricare militar drept „ostaşcetăţean”, capabil să se integreze deplin şi activ în viaţa socială a comunităţilor în care trăiesc el şi familia sa. Nu în cele din urmă, sistemele educaţionale militare moderne au între preocupările lor esenţiale dobândirea unei pregătiri adecvate pentru viaţă, care să le ofere alternative de integrare social-profesională, în situaţiile în care nu mai exercită profesiunea militară. Concluzionez prin a afirma că armata pregăteşte generaţiile de tineri pentru ducerea războiului dar şi ca buni cetăţeni, cu respect faţă de legi, bine, adevăr şi dreptate. Factorii educaţionali din armată îşi sprijină efortul pe trăsăturile specifice tinereţii: exuberanţă, dăruire, inventivitate, sacrificiu, dorinţă de afirmare etc. Ca instituţie cu rol educativ armata pregăteşte pe tânărul pentru integrare şi adaptare la cerinţele societăţii. Cu cât trec mai mult prin situaţii limită sau momente apropiate de acestea, cu atât tinerii se integrează mai uşor. d) Organizaţia militară este destinată apărării naţionale „Armata este componenta de bază a forţelor armate, care asigură pe timp de pace şi la război integrarea într-o concepţie unitară a activităţii tuturor forţelor participante la acţiunile de apărare a ţării”11. Ea are menirea de a asigura, în plan militar, promovarea şi protejarea intereselor naţionale de securitate şi îşi optimizează capacităţile militare pentru îndeplinirea intereselor fundamentale ale statului: • menţinerea integrităţii teritoriale; • păstrarea unităţii, suveranităţii şi independenţei statului român; Buletin Ştiinţific, Anul VIII, Nr. 1 (17) , Sibiu, Editura Academia Forţelor Terestre, 2004, p. 148. 11 13 îndeplinirea condiţiilor pentru integrarea României ca stat membru al N.A.T.O. şi U.E. În calitatea sa de componentă de bază a sistemului naţional de apărare, îşi exercită rolul principal în asigurarea apărării statului împotriva ameninţărilor militare, integrând într-o concepţie unitară activităţile tuturor forţelor participante la apărarea ţării. Misiunile ce-i revin derivă din cerinţele, responsabilităţile şi împuternicirile date organizaţiei militare de către autorităţile constituţionale abilitate, de a desfăşura acţiuni şi de a întreprinde măsuri pentru respingerea agresiunii armate îndreptate împotriva României, apărarea colectivă, prevenirea conflictelor armate şi gestionarea crizelor. Strategia Militară a României prevede că Armata trebuie să fie în măsură ca în timp de pace, în situaţii de criză şi în caz de război, să îndeplinească următoarele misiuni: • să desfăşoare activităţi şi acţiuni militare specifice, cu scop de prevenire sau/şi descurajare a riscurilor şi pericolelor militare la adresa statului, precum şi acţiuni armate de apărare a suveranităţii, independenţei, unităţii şi integrităţii teritoriale; • să participe la apărarea colectivă, potrivit art. V al Tratatului Alianţei Nord-Atlantice; • să participe la operaţii de răspuns la crize şi asistenţă umanitară; • să participe la acţiunile de combatere a riscurilor neconvenţionale, inclusiv la operaţiile multinaţionale de combatere a terorismului; • să acorde sprijin instituţiilor statului şi agenţiilor locale guvernamentale, în vederea contracarării riscurilor şi ameninţărilor nonclasice. e) Gradul de detaliere a regulilor, normelor şi procedurilor cu aplicabilitate în organizaţia militară, precum şi predominanţa relaţiei formale Activităţile şi acţiunile ce se desfăşoară în toate structurile militare, în timp de pace, criză sau război sunt strict şi detaliat reglementate prin legi, regulamente, instrucţiuni, ordine generale. Ele descriu natura şi modul de stabilire şi manifestare a relaţiilor între membrii organizaţiei militare, normative ce stabilesc şi reglează exercitarea puterii şi manifestarea autorităţii. De asemenea, aproape că nu există activitate de conducere sau execuţie care să nu beneficieze de normative cu privire la metodologia de abordare, la algoritmurile de desfăşurare, la standardele (STANAG-uri) privind executarea multor operaţiuni şi rezultatele (efectele) ce trebuie obţinute. Însumate, toate aceste reglementări statuează juridic şi funcţional raporturile între diferite categorii de personal al armatei, între nivelurile şi funcţiile pe care se pot găsi, având drept consecinţă predominanţa relaţiilor formale. Bineînţeles, în desfăşurarea activităţilor şi acţiunilor în comun, chiar dacă obligativitatea naturii formale, oficiale a relaţiilor sociale trebuie • 14 conştientizată şi concretizată de toţi membrii structurilor militare, relaţiile informale au, şi ele, o mare importanţă în coeziunea subunităţilor, unităţilor şi comandamentelor. Mai mult, generarea şi dezvoltarea relaţiilor informale cu exprimare pozitivă, constructivă, fac parte din arta exercitării unui leadership performant. Astfel de relaţii informale sunt de natură să unească, într-un tot armonios, raţiunea, voinţa, aspiraţiile, efortul profesional cu puterea sentimentelor, încrederea, solidaritatea în faţa dificultăţilor, altruismul şi satisfacţia faţă de succesele individuale şi colective. Construcţia unei asemenea realităţi este, neîndoielnic, dificilă, dar efortul este răsplătit prin puterea climatului organizaţional, în care răceala formulărilor imperative a regulamentelor, pe care se întemeiază relaţiile formale, definitorii pentru organizaţia militară, este înlăturată de căldura relaţiilor interpersonale informale pozitive. Regulamentele militare prescriu comportamentul indivizilor aflaţi pe diferitele trepte ierarhice şi aceasta, nu numai în problemele de serviciu, ci şi în afara lor. Comportamentul se exprimă prin simboluri exterioare, ca de exemplu: ţinută militară, grade militare, însemne, conduită etc, şi au ca scop identificarea militarilor ca grup distinct, uniţi printr-o legătură formală ce generează putere, influenţă şi autoritate. Predominanţa legăturii formale este consecinţa statutării stricte a normelor impuse militarilor prin legi, ordine şi regulamente. Privit astfel, aspectul formal, oficial al legăturilor sociale, capătă importanţă deosebită. Aceasta nu înseamnă că în organizaţia militară întâlnim numai relaţii formale. Desfăşurarea în comun a tuturor activităţilor (de instrucţie, dar şi de deconectare şi relaxare) determină manifestarea din plin a relaţiilor informale. În toate cazurile însă, relaţia formală primează. f) Caracterul specific al relaţiei dintre prezent şi viitor al activităţilor şi acţiunilor desfăşurate în organizaţia militară Spre deosebire de alte tipuri de organizaţii, în care activităţile, acţiunile şi procesele se adresează unui viitor foarte real şi concret, al cărui produs social, politic, economic sau spiritual are o finalitate exact determinată temporal, material, conceptual, cantitativ şi calitativ, organizaţia militară îşi proiectează şi susţine activităţile şi acţiunile curente pentru un viitor virtual, nedorit, dar posibil. Menirea organizaţiei militare este de a-şi pregăti astfel structurile încât să poată răspunde adecvat riscurilor, pericolelor şi ameninţărilor la adresa securităţii statului. Prin urmare, o mare parte a activităţilor desfăşurate în timp de pace au drept scop menţinerea gradului de pregătire a armatei pentru a fi capabilă să susţină un efort militar calificat, în cazul unui conflict armat ce ar implica statul român. Cum un astfel de eveniment este greu de prognozat pe termen mediu şi lung, este evident că organizaţia militară trebuie să dispună de structuri operaţionalizate, capabile să treacă în timp scurt la acţiune, precum şi de structuri ce pot fi aduse, în termene bine delimitate, la niveluri de operaţionalizare corespunzătoare 15 puterii de luptă stabilite prin planurile ce se pun în aplicare în cazuri de criză politico-militară. De asemenea, sunt foarte greu şi, în anumite cazuri, chiar imposibil de prognozat o mare parte a acţiunilor cunoscute sub denumirea de operaţiuni de salvare-evacuare şi de ajutor umanitar. Din aceste considerente, în temeiul unor reglementări, anumite unităţi îşi constituie şi pregătesc subunităţi (detaşamente) de intervenţie în caz de calamităţi ori dezastre naturale sau tehnologice (inundaţii, înzăpeziri, cutremure, dezastre ecologice, explozii, contaminări chimice sau biologice etc). Acestea trebuie să fie în măsură să intervină prompt şi organizat pentru îndeplinirea unor misiuni de salvareevacuare şi de înlăturare a efectelor dezastrelor naturale şi tehnologice, fiind formate, după caz, din subunităţi de arme diferite sau specializate doar pentru un anume gen de acţiuni (de geniu, N.B.C., etc). O categorie aparte de acţiuni militare o reprezintă operaţiunile de stabilitate (în sprijinul păcii), la care participă unităţi şi subunităţi cu instrucţie specială, denumite generic unităţi (subunităţi) de „căşti albastre". 16 Capitolul 2 Lideri şi leadership Organizaţiile nu pot funcţiona în lipsa liderului. Sunt asemenea automobilelor: nu merg singure decât la vale. Pentru a funcţiona au nevoie de oameni, şi nu orice fel de oameni, ci de oamenii potriviţi, instruiţi, cu anumite capacităţi. Organizaţiile devin posibile cu concursul mai multor oameni; ei trebuie să posede numeroase specializări iar reuşitele depind de modalităţile în care ei se manifestă. Manifestările oamenilor au consecinţe care decurg din competenţele lor, dar şi din atitudinile lor faţă de cerinţele organizaţiei. Organizaţiile au nevoie de lideri. ”Performanţele unei organizaţii depind în mare măsură de profesionalismul şi calităţile umane ale conducătorului”12. Acţiunile tip lider emerg în condiţiile în care deciziile afectează oamenii iar constrângerile se dovedesc doar parţial utile; prin ele se speră ca oamenii să fie dirijaţi conform intereselor decidenţilor, ca ei să fie favorabili acţiunilor care sunt stabilite, să participe la ele chiar cu entuziasm şi abnegaţie. Activitatea pe care ei o depun este ceea ce noi numim leadership. Dar eficienţa acestuia este direct proporţională cu pregătirea adecvată a liderului. 2.1.Liderul – abordări teoretice. Liderii, despre care Manfred Kets de Vries spunea că sunt „neguţători ai speranţei”, sunt acele persoane care ocupă poziţia centrală în cadrul unui grup, având influenţa cea mai mare în mobilizarea şi focalizarea eforturilor membrilor grupului în direcţia realizării sarcinilor comune. Liderul este „persoana care administrează (conduce) ori îndrumează (dirijează) pe alţii”13, acea persoană care exercită puterea au o mare influenţă în cadrul unor grupuri sociale de diverse mărimi (societăţi, naţiuni, comunităţi, organizaţii, grupuri mai mici, etc.)14; persoana care obţine rezultate remarcabile cu o eficacitate sigură în oricare domeniu de activitate, indiferent de obstacolele care îi stau în faţă. Col. (r) Caracaleanu, Petre, Cugetări militare, Bucureşti, Editura Militară, 1983, p. 65. *** Dictionary of Human Resourse & Personnel Management, Second Edition, Peter Colling Publishing, 1997, Reprinted 1998, p. 139. 12 13 17 În sociologie se face distincţie între liderul formal (desemnat, oficial, instituţional), persoana desemnată cu funcţia de conducere pe cale instituţională şi liderul informal (spontan, neoficial), respectiv persoana care exercită cea mai mare influenţă în cadrul grupului. Pentru realizarea de performanţe ridicate şi asigurarea unui climat generator de satisfacţii este nevoie ca liderul formal să coincidă cu liderul informal. Termenul leadership exprimă, în limba engleză, acel gen de relaţii care se pot contura în organizările sociale când un om, de regulă cel cu funcţii de conducere, acţionează întru influenţarea atitudinilor şi manifestărilor mai multor oameni cu scopul de a fi urmat sau de a obţine anumite rezultate. Astfel de relaţii, dacă sunt reuşite, fac din cel care le dirijează un lider. Cu alte cuvinte, pentru ca un conducător dintr-o organizare socială să fie şi lider el trebuie să-şi asume un astfel de rol şi să reuşească. Dificultatea liderului decurge îndeosebi din faptul că el trebuie să influenţeze modalitatea de a procesa informaţii a oamenilor-ţintă. Pentru ca oamenii să adopte atitudinile pe care liderul le consideră dezirabile, el trebuie să influenţeze moralitatea, afectivitatea, sensibilitatea estetică, posibilităţile de gândire şi chiar masculinitatea sau feminitatea celor ce fac obiectul intervenţiilor sale. Deci asumarea rolului de lider presupune o anume competenţă în domeniu, dar şi ca socializarea oamenilor-ţintă să posede anumite caracteristici, încât să fie sensibili la astfel de acţiuni, să fie influenţabili. Liderul care reuşeşte să obţină participarea afectivă totală şi voluntară (necoercitivă) a membrilor organizaţiei sale este un lider autentic, iar serviciul pe care-l prestează este unul de leadership. Calităţile personale ale liderului, leadershipul, motivaţia în muncă şi comunicarea sunt semnificative în realizarea coordonării subordonaţilor. Leadershipul este procesul complex prin care are loc ghidarea, orientarea şi antrenarea unui grup, prin mijloace necorective, într-o direcţie care va conduce la realizarea intereselor pe termen lung ale grupului însuşi. Calitatea leadershipului este influenţată de abilitatea liderului de a-şi însuşi sursele puterii şi de modul în care ei utilizează această putere în procesul influenţării comportamentului celor ce-i urmează. Puterea în sine provine, în ultimă instanţă din dorinţa şi voinţa subordonaţilor de a urma direcţia indicată de lider şi din abilităţile liderului de a satisface nevoile subordonaţilor. Procesul de leadership este de neconceput fără prezenţa şi acţiunea liderilor pe toate nivelele structurii organizaţiei. Liderii sunt persoanele care se cunosc pe ei înşişi şi lumea înconjurătoare prin învăţare. Ei ştiu: cine sunt, ce forţe şi slăbiciuni au, cum să-şi utilizeze forţele şi să-şi compenseze slăbiciunile, ce şi de ce doresc ceea ce doresc, cum să comunice altora ce doresc, cum să obţină cooperarea şi sprijinul altora în realizarea scopurilor lor. Contribuţia liderului la procesul de leadership este prezentată de personalitatea, motivaţiile, conceptele şi legitimarea lui. Cătălin, Zamfir, L., Vlăsceanu (coordonatori), „Dicţionar de sociologie”, Bucureşti, Editura Babel, 1998, p. 328. 14 18 În literatura de specialitate există multe preocupări pentru a caracterza liderii. Astfel, în concepţia lui Warren Bennis, un lider este prin definiţie un inovator. El face lucruri pe care alţi oameni nu le-au făcut sau nu le fac. El face lucrurile înaintea altora. El face lucruri noi. El face noi lucurile vechi. Având învăţătura trecutului, el trăieşte în prezent, cu un ochi în viitor. „Pentru a face asta, liderul trebuie să gândească şi cu emisfera dreaptă şi cu cea stângă a creierului. El trebuie să fie intuitiv, să aibă abilitatea conceptualizării şi sintetizării, să fie artist”15. Tot Warren Bennis, în urma unui studiu efectuat de-a lungul a mai mulor ani asupra a nouăzeci de firme americane de succes, a concluzionat că ceea ce liderii acestora aveau în comun erau următoarele calităţi: • o persoană plăcută, un bun comunicator; • capacitatea de autocunoaştere şi autoconducere, de a inspira încredere. Liderul este văzut ca un transformator al organizaţiei, o persoană capabilă să provoace schimbări datorită unei motivaţii pozitive. Pentru aceasta, liderul trebuie să aibă calitatea: • de a crea o viziune nouă şi irezistibilă; • de a dezvolta angajamentul faţă de noua viziune; 16 • de a instituţionaliza noua viziune . Literatura de specialitate, sub influenţa experienţei managementului japonez, sugerează ca fiind importante pentru un lider următoarele capacităţi: - de a şti cum să-i împuternicească pe subordonaţi; - de a fi în măsură să identifice căile prin care organizaţia să-şi poată monitoriza performanţa. Între calităţile caracteristice liderilor pot fi menţionate: • cunoaşterea grupului şi a sectorului de activitate (mediul intern şi extern, tehnologii, personalităţi cheie, stimulente care motivează fiecare individ); • relaţii în societate şi în sectorul de activitate; • reputaţie şi antecedente privind succesele anterioare; • aptitudini şi competenţe (capacitatea de analiză, raţionamente sigure, gândire strategică şi multidimensională, facultatea de a crea relaţii bune de muncă, mobilitate faţă de alţii, înţelegerea naturii umane); • calităţi personale (onestitate, integritate); 17 • o motivare puternică pentru a deveni lideri . Unele dintre aceste calităţi se pot forma, fiind educabile. Manfred Kets de Vries considera că liderii care acţionează într-un mediu multicultural le-ar fi utile următoarele însuşiri şi aptitudini18: Bennis, Warren, Nanus, Burt, Liderii, Bucureşti, Editura Business Tech International Press, 2000, p.123. 16 Bennis, Warren, Nanus, Burt, Op. cit. , p. 139 – 147. 17 Zortenţan, T., Burduş,E. , Căprărescu, G., Managementul organizaţiilor, Bucureşti, Editura Economică, 1998, p.82. Manfred Kets de Vries, Leadership. Arta şi măiestria de a conduce, Editura Codecs, Bucureşti, 2003, p. 271. 15 18 19 •carismă; •aptitudini pentru munca în echipă; •deschidere faţă de schimbare; •interes faţă de viaţa politică şi socio-economică a altor ţări; •capacitatea de a lega relaţii bune cu oameni aparţinând altor culturi; •aptitudini pentru o bună comunicare non-verbală; •înţelegerea impactului pe care îl are specificul cultural asupra funcţionării oamenilor şi interes faţă de acest subiect; •disponibilitatea de a auzi şi de a înţelege şi alte păreri; •o oarecare influenţă într-o limbă străină; •uşurinţă în abordarea unor ambiguităţi culturale; •capacitatea de a lucra bine într-o echipă multiculturală; •disponibilitate pentru asumarea riscurilor, atunci când câştigurile potenţiale sunt mari; •o bună toleranţă faţă de situaţiile frustrante şi ambigue; •adaptabilitatea la situaţiile noi; •orientare internă (percepţie şi control asupra propriei vieţi). Pentru a fi un adevărat lider este necesară o orientare a gândirii şi acţiunii în scopul obţinerii unor rezultate notabile cu o eficacitate sigură, în orice domeniu, indiferent de obstacole şi fără a înceta să fie atent faţă de oameni. Liderii trebuie să stimuleze şi să folosească creativitatea şi inventivitatea oamenilor din organizaţiile lor. Ei trebuie să-şi motiveze subordonaţii să depună efortul de care mai e nevoie: să-i inspire şi să-i mobilizeze. Aptitudinile liderului, privite ca însuşiri, caracteristici înăscute şi dobândite de acesta, pot fi grupate după natura lor astfel: 1. Aptitudini tehnice – foarte concrete, dezvoltate şi accentuate în procesul instruirii liderului. Ele îi permit vehicularea unor metode, tehnici specifice, procedee ale domeniului pe care-l coordonează. De asemenea, ele îl ajută în identificarea şi dezvoltarea aptitudinilor tehnice ale subalternilor. 2. Aptitudini de iniţiere – dezvoltări şi finalizări ale unor relaţii umane necesare manifestării relaţiilor cu resursa vitală a organizaţiei: oamenii. Ele permit liderului să imprime oamenilor motivaţii, să mânuiască conflictul şi să coordoneze munca în grup; 3. Aptitudini de conceptualizare, care reflectă abilitatea liderului de a percepe şi înţelege organizaţia ca întreg, dependenţele dintre părţile şi funcţiile ei, de a diagnostica şi evalua diferite tipuri de probleme. Ele implică procesul gândirii sistematice; 4. Aptitudini de comunicare, ce sintetizează capacitatea liderului de a recepta şi transmite informaţii, gânduri, sentimente şi atitudini (scrise, orale, nonverbale). Un lider trebuie să aibă şi carismă, abilitatea de a obţine o loialitate puternică şi devotament de la subordonaţi astfel să se exercite o puternică influenţă asupra lor. Carisma este abilitatea unei persoane de a inspira sau a 20 amplifica implicarea altor persoane în derularea anumitor acţiuni. Elementul carismatic al conducerii este ceea ce îi vrăjeşte pe oameni. Carisma este baza influenţei pe care o are un lider veritabil19. Prin contrast, managerii se bazează, în exercitarea puterii şi autorităţii, mai degrabă pe poziţia lor ierarhică. Carisma este o emanaţie specifică, proprie liderilor de succes, ce explică în mare măsură de ce sunt urmaţi în realizarea idealurilor şi acţiunilor demarate de un număr mare de persoane. Aproape toţi conducătorii renumiţi de ţări sau mari organizaţii au posedat carismă la un nivel înalt. Carisma presupune determinarea de a pune sub semnul întrebării un status-quo. Un individ carismatic îşi formulează nemulţumirea faţă de situaţia prezentă, nu ia situaţia în care se află ca pe un lucru de la sine înţeles ci îşi pune întrebări, făcându-i pe cei din jur să gândească. Simpla exprimare a nemulţumirilor nu poate duce grupul prea departe, drept pentru care liderii carismatici dau şi alternative viabile. Trecerea la acţiune cere şi speranţa într-un nou început. Carismaticii le dau oamenilor ecea speranţă, creându-le o nouă ţintă. Ei ştiu cum să proiecteze imagini convingătoare ca să-şi mobilizeze oamenii, şi să-i convingă prin ceremonii, simboluri şi puneri în scenă. În plus, mânuiesc cu măiestrie limbajul, găsesc analogii sau metafore potrivite şi ştiu să folosească ironia. Simbolistica limbajului este folosită şi de mulţi politicieni. Charles de Gaulle spunea „Franţa a pierdut bătălia, dar n-a pierdut şi războiul”; Francklin Roosevelt afirma: „singurul lucru de care trebuie să ne fie frică este frica însăşi”. Carisma este un termen derivat din greceşte, dintr-un cuvânt cu sensul de „dăruit” sau „favorizat”. Indivizii carismatici au fost portretizaţi de-a lungul isoriei ca având calităţi personale care le dau o putere extraordinară în a-i influenţa pe alţii. Ei tind să ceară devoţiune şi loialitate puternice şi aceasta inspiră o dăruire entuziastă şi un mare efort îndreptat spre îndeplinirea misiunii aleasă de lider. Liderii carismatici se pricep foarte bine şi să creeze alianţe, ştiu ce să facă pentru ca interlocutorii lor să se simtă preţuiţi, ştiu să scoată în evidenţă un individ sau un grup ales dintre cei mulţi pentru consideraţii speciale. Se arată empatici în toate acţiunile lor. De asemenea, reuşesc să dea oamenilor un exemplu bun, fideli propriilor declaraţii despre aşteptările organizaţiei. Se pare că ivirea carismei este o funcţie complexă de trăsături, comportamente şi capacitatea de a fi la locul potrivit, la timpul potrivit. Trăsăturile proeminente cuprind încrederea în sine, spiritul dominator şi fervoarea propriilor convingeri. Carismaticii acţionează adesea astfelt încât să creeze impresia succesului şi realizărilor personale. Au mari aşteptări de la performanţele subordonaţilor şi în acelaşi timp îşi exprimă încrederea în capacitatea lor, ceea ce consolidează stima acestora faţă de ei înşişi. Obiectivele propuse de liderii carismatici au deseori o tentă morală sau ideologică. Trebuie să menţionăm că şi carisma are partea sa întunecată, care se vede atunci când liderul carismatic abuzează de puterea sa din raţiuni pur personale. Astfel de oameni exploatează nevoile subordonaţilor pentru a urmării obiective nesăbuite. Un exemplu de abuz de carismă este Adolf Hitler. 19 Manfred Kets de Vries, Op. cit. , p. 293. 21 Conform rezultatelor cercetărilor efectuate, subordonaţii percep liderii carismatici ca fiind deosebit de eficienţi în stimularea atât a eforturilor cât şi a satisfacţiei profesionale. Privitor la lideri, frecventă este întrebarea dacă ei sunt născuţi sau sunt formaţi. Răspunsul este că liderii au capacităţi înăscute dar care sunt înnobilate prin educaţie. Liderul devine prin educaţie: inductiv, dinamic în gândire, dotat cu capacitatea de înţelegere, un om al ideilor, un om cu vederi largi, profund, activ, preocupat de întrebări, strateg, explorator (vizionar), inovator, proactiv, orientat spre viaţă, generator de schimbare, atent la conţinut, flexibil, tentat de risc, imaginativ. Prestigiul liderului se creează numai şi numai prin muncă, inteligenţă, prin perseverenţă, consecvenţă şi prudenţă. Prin tact şi fermitate, prin fructificarea la maximum a propriilor calităţi şi prin înăbuşirea propriilor defecte. Calităţile personale cultivate îl duc la succes numai în măsura în care defectele de personalitate pot fi înăbuşite prin autocontrol şi stăpnire de sine. Orice carieră şi în general cariera unui lider, depinde în mare măsură de cei din jurul nostru. Ca atare, succesul nostru depinde de modul în care învăţăm să îi apropiem, să-i respectăm şi să-i folosim pentru atingerea scopurilor. Dacă luăm în considerare şi acceptăm existenţa în mediile sociale a oamenilor cu capacităţi de raportare analitică la procesele sociale în care sunt implicaţi, pe lângă oamenii cu comportamente empirice, atunci acceptăm diferenţele între comportamentele oamenilor dominaţi de capacităţi de procesare empirice şi comportamentele oamenilor dominaţi de capacităţi de procesare analitice20 .În acest caz trebuie să se analizeze separat comportamentele oamenilor aflaţi în orizonturi diferite de interpretare. Organizaţiile în care sunt prezenţi liderii (formali sau informali) funcţionează ca nişte comunităţi, nu ca ierarhii. Ele dau autonomie membrilor lor, le oferă oportunităţi de promovare şi recompense motivatoare. Astfel, liderii dobândesc cooperare voluntară a subordonaţilor în realizarea obiectivelor şi scopurilor organizaţiei. 2.2. Liderul militar – perspectivă caracterială. Particularităţile pe care le prezintă liderul militar faţă de liderul civil sunt generate de existenţa unor aspecte specifice pentru organizaţia militară. Printre acestea, cele mai importante sunt: obiectivul, misiunea, structura şi restricţiile impuse personalului prin regulamente şi instrucţiuni. După cum se ştie, unităţile militare au fost create pentru a lupta în războaie, dar ele trebuie să existe încă din timp de pace, pentru a se instrui. Pentru a face faţă sarcinilor diferite şi deosebite de cele ale unei organizaţii civile ce le revin în timp de pace, în situaţii de criză şi la război, comandanţii au mai multe responsabilităţi, dar şi mai multă putere decât liderii civili, deoarece deciziile lor pot influenţa fundamental activitatea şi chiar viaţa subordonaţilor. Activitatea într-o unitate militară se desfăşoară în conformitate cu ordinele 20 Culda, Lucian, Potenţele fiinţei umane, Bucureşti, Editura Licorna, 2004, p. 34. 22 (deciziile) liderului, ordine puse în concordanţă cu „legile, regulamentele şi regulile”21 stabilite în societate şi în domeniul militar. Performanţele unei organizaţii depind în mare măsură de profesionalismul şi calităţile umane ale liderului. Marii lideri militari au dovedit unele particularităţi menite să-i reprezinte şi să-i individualizeze. Inventarele tipurilor de personalitate au rămas de-a lungul timpului şi, într-o anumită măsură, sunt asemănătoare. Unii comandanţi s-au asemuit între ei ca urmare a unei puternice dorinţe de a comanda sau de a aplica acelaşi principiu al luptei în sensul obţinerii succesului. Principiul libertăţii de acţiune a stat în atenţia marilor comandanţi, începând cu Hannibal şi Alexandru cel Mare, până la Napoleon şi Suvorov, Jukov şi Eisenhower. Un număr însemnat de caracteristici au fost identificate ca fiind comune majorităţii liderilor militari şi civili. Caracteristicile pot fi grupate într-un profil caracterial menit să contureze liniile generale de forţă ale personalităţii unui lider. Fără îndoială că aceste caracteristici nu garantează succesul în general, dar, potrivit părerii multor analişti militari, acest grupaj coerent, profund şi cuprinzător de calităţi, ar putea constitui un ghid pentru identificarea şi evaluarea personalităţii unui lider militar. În desfăşurarea acţiunilor sale pentru atingerea obiectivelor propuse, liderul se va lovi de personalităţile subordonaţilor, de anumite situaţii şi împrejurări în care-şi va exprima atributele comenzii, toate acestea având un efect direct asupra caracteristicilor sale. Un lider militar trebuie să rămână calm şi să acţioneze cu fermitate în faţa ameninţării primejdiilor sau criticilor, obiective sau subiective, constructive sau distructive. Posibilitatea de a se comporta conform acestor cerinţe i-o oferă curajul. „Curajul este vederea, peste propria fiinţă şi peste orice primejdie, a unui scop”, afirma Nicolae Iorga în „Cugetările” sale. Vorbim despre un curaj moral, dar şi despre unul fizic. Cel dintâi scoate în evidenţă faptul că ştii să aperi ceea ce este drept. Nimic nu dă greutate mai mare liderului decât faptul de a avea curajul să apere demnitatea, excluzând orice fel de umilinţă. Liderul este pus în faţa unor situaţii neaşteptate, momente de criză, pe care trebuie să le lămurească şi să ia, în timp util, măsurile adecvate pentru a le depăşi. Trebuie să ia decizii. Liderii militari au mai multe responsabilităţi decât cei civili, deoarece deciziile lor au implicaţii deosebite asupra structurilor pe care le conduc şi asupra vieţii subordonaţilor. Capacitatea de a decide este fundamentală pentru acţiunea de comandă. Capacitatea de decizie relevă înfruntarea conştientă, raţională şi justificată a pericolelor specifice luptei sau mediului cu finalitate în asumarea deciziei în situaţii de risc; impunerea executării hotărârilor; asumarea verticală a răspunderii (morale, materiale, disciplinare şi penale) pentru urmările hotărârilor luate şi pentru ordinele date. Un lider trebuie să aibă capacitatea de a decide rapid, în termeni de maximă claritate şi siguranţă, capacitatea de a deciziona fiind în mare măsură o chestiune Lt. Gen. Redden, Joseph, prefaţă la The Military commender and the Law, Air Force Judge Advocate General School, Air University Press, Maxwell Air Force Base, Alabama, USA, 1998, p. 2. 21 23 de exerciţiu şi experienţă. „Sfătuieşte-te cu toţi, dar rezervă-ţi hotărârea” ne îndemna Shakespeare în „Hamlet”. Un bun lider militar aşază adevărul, simţul datoriei şi principiile moralei mai presus de orice. El rămâne intangibil în faţa flatărilor excesive, chibzuind, în dreaptă judecată, asupra realităţilor problematice cu care se confruntă spre a găsi întotdeauna calea pozitivă a ieşirii din impas. De asemenea, el cântăreşte analitic faptele şi circumstanţele înainte de a lua o decizie. Experienţa, rutina, competenţa profesională sunt în cea mai mare măsură o componentă a procesului intelectual de elaborare a unei judecăţi corecte. El îşi domină stările psihice cu potenţial şi îşi reprimă ieşirile impulsive, situaţii ce reflectă o conduită echilibrată, larg acceptată în mediile organizaţionale puternic ierarhizate. Fără un comportament corespunzător nici un lider nu va putea să îmbunătăţească moralul celor pe care-i conduce. Liderul militar nu trebuie să urmărească opţiunea de avantaje personale, inclusiv avansarea în grad, sau organizaţionale prin eforturile ori cu sprijinul colaboratorilor aflaţi pe orizontala sau verticala instituţională. „Un comandant care nu are consideraţie pentru nevoile subalternului n-ar trebui să-l comande niciodată”, spunea Napoleon. Regretatul general Ştefan Guşe aprecia că „La sufletul soldatului se ajunge cu vorba bună şi nu cu bocancii.” Un bun lider trebuie să fie un bun organizator, atlet la condiţiile adecvate de trai, de instruire şi de comunicare organizaţională ale subordonaţilor. Grija faţă de oameni trebuie raportată permanent la actul de conducere, fiind în fapt o componentă a acestuia. Liderul este dator să nu uite nici un moment că în cadrul acţional pe care îl gestionează cei pe care îi conduce sunt subiecţi şi nicidecum mijloace. În toate organizaţiile mari vor fi indivizi care tind să opună rezistenţă iniţiativelor noi cu excepţia situaţiei în care acestea sunt propriile lor idei. Liderul ar trebui, prin urmare, să lupte pentru a capta imaginaţia şi sprijinul subordonaţilor, permiţându-le să vină cu idei noi. Este, fireşte, un lider înţelept acela care îşi ascultă cu atenţie subordonaţii şi ajută să transforme ideile cele mai bune ale acestora în iniţiative organizaţionale. Liderii trebuie să stimuleze iniţiativa, îndrăzneala şi participarea tuturor celor pe care-i conduc la îndeplinirea obiectivelor entităţilor structurale din care fac parte şi chiar la elaborarea deciziilor. Liderii militari trebuie să îşi cunoască foarte bine subordonaţii pentru a putea să le folosească potenţialul la maxim, obţinând eficienţa scontată prin numirea în funcţiile unde dau randamentul cel mai bun. De asemenea, stimulând formarea spiritului de echipă, liderii vor reuşi să reducă animozităţile şi competiţia, contribuind la creşterea eficienţei activităţii organizaţiei. Liderii trebuie nu numai să aibă încredere în subordonaţi; ei trebuie să creadă în competenţa acestora, poate mai mult decât aceşti subordonaţi cred în ei înşişi. De asemenea, este important ca liderii să pregătească sublideri şi subordonaţi pentru îndeplinirea unor responsabilităţi importante. Un motiv întemeiat pentru aceasta ar fi că, adeseori, în situaţii de criză sau de luptă, numeroşi lideri sunt scoşi din joc. Ei sunt ucişi, răpiţi sau au probleme de sănătate ori nu pot comunica cu subordonaţii lor. Dacă liderilor subordonaţi li s-a dat, anterior, posibilitatea de a creşte, a fi creativi şi de a-şi dezvolta talentele lor de leadership, este mult mai probabil ca ei să iasă în faţă şi 24 să exercite conducerea de care este nevoie. O asemenea pregătire este de o importanţă extremă. Un lider priceput trebuie să ştie să dezvolte un program de învăţare pe care să-l actualizeze permanent cu tot ceea ce este mai nou în specialitatea sa militară, să fie conectat la procedurile şi practicile noi de comandă, dar mai ales la evoluţia evenimentelor interne, regionale şi chiar globale. Un lider eficient nu poate conduce în secolul XXI numai după intuiţie şi ... bun simţ. Din acest motiv este necesar ca un lider să fie animat de dorinţa de a studia permanent, pentru a fi bine informat şi pentru a se putea adapta la cerinţele mediului în care îşi desfăşoară activitatea, caracterizat de variatate, schimbări dese şi rapide de situaţii şi incertitudine. Liderii trebuie nu numai să înţeleagă şi să se adaptaze la schimbare, ei trebuie, de asemenea, să fie în măsură să controleze schimbarea. Se spune că succesele militare ale unor străluciţi lideri militari se datoresc geniului lor. Analiştii consideră că aceste succese sunt rezultatul unor calcule bazate pe date şi informaţii exacte. Două dintre calităţile unui conducător atent la mediul său activ ar fi: informarea şi modalităţile de obţinere şi de utilizare a informaţiei. Pentru a fi mereu la curent cu noutăţile, comandantul va fi preocupat de schimbare, de înnoire, va schimba iniţiativele novatoare, îşi va asuma riscul inerent pe care îl implică aceste iniţiative. Istoria a consemnat numeroase exemple de lideri care au reuşit să se identifice cu proiectele şi obiectivele pe care le-au făurit. Astfel, Napoleon a luptat pentru „libertate, egalitate, fraternitate”, preşedintele SUA, Abraham Lincoln, a încercat şi a reuşit să abolească sclavia, Mohandas Karamchand Ghandi – cunoscut mai mult sub numele de Mahatma („suflet mare” în limba bengali) Ghandi – şi-a condus cetăţenii spre independenţă. Din păcate, unii lideri au plătit cu viaţa crezul în obiectivele lor. Din această categorie fac parte, între alţii: Abraham Lincoln, Mahatma Ghandi şi Martin Luther King. Există şi lideri care nu au rezistat tentaţiei de a menţine puterea cu orice preţ, punând interesul personal mai presus de cele ale societăţilor pe care le-au condus şi negând valorile pe care le-au proclamat ca fiind obiectivele pentru care luptă. Din această categorie fac parte: Napoleon, care s-a încoronat împărat al Franţei uitând de „liberté, egalité, fraternité!; Stalin, care pretindea că luptă pentru democraţie şi instaurarea puterii poporului, dar a instalat cultul personalităţii şi dictatura personală22; Nixon, care şi-a dorit atât de mult să fie reales preşedinte al SUA, încât a „uitat” de regulile democraţiei şi de legea pe care trebuia să o apere şi să o respecte, şi a fost înlăturat din funcţie23. Fiind responsabili pentru ei înşişi şi pentru instituţiile pe care le conduc, liderii trebuie să îşi dezvolte capacitatea de înţelegere a mediului în care îşi desfăşoară activitatea, precum şi pe cea de analiză a situaţiei. În acest sens, ei *** Great People of the 20th Century, New York, USA, Published by Time Books, 1996, p. 29. 22 23 Ibidem, p. 43. 25 trebuie să fie în măsură să separe ceea ce este important de ceea ce nu este important, ceea ce este bine de ceea ce este rău. 2.3. Leadershipul în organizaţii Leadershipul este un subiect care a captat interesul atât marilor mase de indivizi, cât şi al oamenilor de ştiinţă. Termenul are conotaţii ale unor imagini ce prezintă indivizi puternici şi dinamici, care conduc armate victorioase şi schimbă cursul istoriei naţiunilor. Fascinaţia pe care o inspiră leadershipul se poate datora şi perceperii acestuia ca un proces misterios, cu un puternic impact asupra vieţii indivizilor. 2.3.1. Leadership - definire şi conţinut. Orice problemă poartă în sine şi oportunităţi ascunse. Capacitatea de a sesiza aceste oportunităţi şi curajul de a le da curs înseamnă leadership. Forţa de a articula o viziune armonioasă şi pragmatică, împletită cu arta de a comunica, a convinge şi a agrega coaliţiile schimbării înseamnă leadership. Înţelepciunea de a-ţi admite punctele slabe şi a le corecta prin învăţare continuă înseamnă leadership. Dacă privim de-a lungul timpului, leadershipul a fost abordat în moduri diferite. În prima jumatate a secolului XX se considera că posedă leadership numai persoanele care s-au născut cu el. Leadershipul era asociat marilor personalităţi. Concluzia pragmatică era descurajatoare: dacă nu te naşti cu talentul de leadership nu ai nici o şansă să devii lider. După 1950 concepţiile teoretice şi abordările pragmatice în această privinţă s-au schimbat substanţial. Se consideră că, deşi leadershipul presupune anumite calităţi native, printr-o pregătire adecvată se poate asigura realizarea unui leadership competent. Concluzia pragmatică este sensibil mai optimistă: printr-o pregătire adecvată orice persoană, care posedă un minim de calităţi, poate să ajungă în situaţia de a exercita un leadership eficace. Edificatoare pe acest plan sunt cele afirmate de unul dintre cei mai mari specialişti din lume în probleme de leadership, profesorul Warren Bennis, preşedintele Institutului de Leadership din California de Sud. În lucrarea sa "Becaming a Leader" afirmă răspicat: "leaderii se fac, nu se nasc". Rădăcina istorică a cuvântului englezesc "leadership" este cuvântul anglo-saxon "lead", care înseamnă "cale", "drum". Verbul "leaden" înseamnă "a călători". Prin urmare, un lider (cuvânt românizat de la englezescul "leader") este cel care le arată calea celorlalţi, adică îi călăuzeşte. Leadershipul desemnează un proces de orientare a unui grup de persoane prin mijloace în principal necoercitive. G. A. Cole concepe leadershipul ca un proces dinamic al muncii în grup, aparţinând unei persoane pe o perioadă determinată de timp şi într-un context organizaţional, prin care sunt determinaţi alţi membrii ai grupului pentru a se angaja ei înşişi în îndeplinirea sarcinilor de grup sau a obiectivelor. Leadershipul s-a conturat ca o componentă majoră a managementului, prezentând însă o specificitate şi autonomie aparte, având o influenţă majoră, nu rareori chiar decisivă asupra performanţelor organizaţiilor. Acest concept comportă o mare varietate de abordări. Potrivit specialiştilor americani de la mai 26 multe universităţi constituiţi în Pan Group, leadershipul constă în abilitatea unui cadru de conducere de a obţine implicarea efectivă a unor persoane în implementarea unui anumit curs de acţiune. O abordare parţial diferită promovează specialistul Michael Frank care defineşte leadershipul ca fiind un proces de grup ce implică interacţiunea a cel puţin două pesoane în vederea realizării unui scop. Iar în accepţiunea lui Jaques Clement, leadershipul este procesul prin care o persoană stabileşte un scop sau o direcţie pentru una sau mai multe persoane şi-i determină să acţioneze împreună cu competenţă şi deplină dedicare în vederea realizărilor. La baza leadershipului se află spiritul de echipă, care are un rol esenţial în eficacitatea acestuia. Spiritul de echipă este definit ca starea ce reflectă dorinţa oamenilor de a gândi, simţi şi de a se comporta armonizat în vederea realizării unui scop comun. La apariţia spiritului de echipă contribuie patru persoane prin care se realizează sinergia colectivului : • construirea încrederii între persoanele implicate; • stabilirea unei misiuni şi a unor scopuri clare la care aderă persoanele; • derularea unor procese decizionale participative; •motivarea puternică individuală şi de grup pentru a contribui la realizarea ţelurilor comune24. Leadershipul este perceput ca o interfaţă între lider şi personalul care îl urmează, idee foarte bine ilustrată în figura de la anexa 1. Este procesul de conducere al oamenilor prin care le sunt maximizate rezultatele, le sunt stimulate interesul şi creativitatea pentru rezolvarea problemelor şi le este sporită satisfacţia. Motivarea, antrenarea şi coordonarea angajaţilor devin mult mai uşoare într-o atmosferă de morală şi în prezenţa unui lider capabil să insufle colaboratorilor încredere, loialitate, dăruire şi perseverenţă. După cum se observă, leadershipul se bazează mult pe cea de-a treia funcţie de bază a unui manager, conducerea. Majoritatea autorilor consideră că leadershipul este identic cu această funcţie, chiar dacă fac, în schimb, distincţie între manageri şi lideri. Trebuie să observăm că lidershipul este diferit de simpla conducere a unui colectiv. Probabil că acest fapt nu a fost acceptat datorită nesesizării unor diferenţe de nuanţă, dar şi datorită traducerii termenului "lidership", care în limba engleză înseamnă întradevăr doar conducere, funcţie a managementului bazată pe patru activităţi25: • motivarea colaboratorilor; • stimularea performanţelor lor; • legătura cu grupurile, procesele de grup şi conflictele apărute; • comunicarea. Niculescu, Ovidiu, Verboncu, Ion, Management, Bucureşti, Editura Economică, 1999, p.114. 25 Moraru, Gina Maria, Managerul şi colectivul, Sibiu, Editura Universităţii Lucian Blaga, 2003, p. 12. 24 27 Esenţa mecanismului leadershipului constă în a determina să urmeze liderul persoanele capabile să contribuie la realizarea obiectivului avut în vedere, axioma: nu există lideri buni fără persoane de bună calitate care să-i urmeze, fiind punctul de plecare în înţelegerea mecanismului leadershipului. Sintetizat, mecanismul leadershipului se rezumă la cinci fraze: - pregătirea liderului pentru a-şi exercita leadershipul din punct de vedere al stabilirii scopurilor, modalităţilor de realizat, al încrederii în sine şi al disponibilităţii voliţionale şi afective pentru derularea ansamblului de acţiuni necesare, folosind un comportament specific; - manifestarea de către lider a capacităţii de a asculta şi, concomitent, de a declanşa idei şi emoţii la potenţialii participanţi la realizarea obiectivului urmărit; - conectarea scopurilor, ideilor şi opiniilor liderilor cu scopurile, ideile şi opiniile celorlalţi; - determinarea persoanelor de a crede, simţi şi de a se comporta la un nivel apreciabil în consonanţă cu punctele de vedere ale liderului; la baza acestor evoluţii şi rezultate se află capacitatea liderului de a-i "inspira"pe ceilalţi; - realizarea şi menţinerea dedicării persoanelor abordate pentru a obţine rezultate tangibile şi comensurabile corespunzătoare obiectivelor urmărite. Leadershipul este un proces complex şi foarte important, întrucât de eficacitatea lui depinde succesul organizaţiei. 2.3.2. Leadership versus management.Leadershipul ocupă un loc special în teoria managementului, fiind unul dintre cele mai frecvent analizate elemente şi totodată comportând varii interpretări şi abordări ştiinţifice. Leadershipul are loc atunci când anumiţi indivizi exercită influenţă asupra atingerii obiectivelor de către alţii într-un context organizaţional; constă în abilitatea unui conducător de a obţine implicare efectivă a unor persoane în implementarea unui anumit curs de acţiune. S-a prezentat un interes aparte pentru activitatea de conducere (leadership) precum şi pentru persoana celui care o realizează (liderul). Multe din cercetările făcute în acest domeniu se concentrează pe eficacitatea leadershipului. Specialiştii în ştiinţe sociale au încercat să determine ce trăsături, abilităţi, comportamente, surse ale puterii sau aspecte situaţionale determină modul în care un lider poate să îşi influenţeze discipolii şi să atingă obiectivele grupului. Referitor la interfaţa dintre leadership şi management şi implicit dintre lider şi manager opiniile specialiştilor sunt împărţite. Situaţia a fost dificilă când s-a încercat individualizarea liderului şi a managerului printr-o serie de funcţii sau însuşiri necesare realizării acestora. Nu de puţine ori cele două noţiuni s-au suprapus. Warren Bennis considera că liderii în afaceri se simt confortabil acolo unde există ambiguitate şi haos. De asemenea, Henri Mintzberg afirma că un manager se delectează în sisteme complexe şi misterioase, în care ordinea este cel mai adesea absentă. Şi alţi autori considerau că nu se recomandă diferenţierea managementului de leadership. Totuşi cele două noţiuni nu puteau fi identice. Astfel, Jim Harris, coautor al volumului The Best Companies to 28 Work in Canda, consideră că există o clară delimitare întrew management şi leadership. În timp ce leadershipul se ocupă cu stabilirea viziunii, a direcţiilor de acţiune şi a principalelor abordări umane, managementul are ca obiect de activitate operaţionalizarea acestora în mod eficient. În definirea noţiunii de management s-au întâmpinat dificultăţi datorită ipostazelor diferite în care ea a apărut şi a fost utilizată de-a lungul timpului. Pentru cei mai mulţi autori, noţiunea de management include un conţinut acţional, ea referindu-se la acţiunile, funcţiile sau procesele prin intermediul cărora sunt realizate obiectivele organizaţilor. Cum exercitarea efectivă a acestor acţiuni şi funcţii presupune un ansamblu de cunoştinţe şi abilităţi deosebite, s-a ajuns la concluzia că managementul este de domeniul artei. S-a afirmat chiar că managementul este cea mai creatoare artă, el este arta artelor, deoarece are în vedere dirijarea talentelor altora26. Când vorbea despre rolul managerului, acelaşi autor recunoştea că acesta constă în a face faţă inteligent schimbărilor. Tot el nota că managementul este instrumentul prin care schimbările umane pot fi organizate raţional şi răspândite în ansamblul corpului social. Aşadar managementul este dominat nu numai de intuiţie, ci şi de raţiune, el se află nu doar sub incidenţa artei, ci şi a ştiinţei, aceasta fiind cea care organizează şi structurează acţiunile practice într-un corp coerent de concepte şi instrumente de investigare. În literatura de specialitate apar multe informaţii semnificative ce aduc contribuţii importante în definirea managementului. Este atingerea scopurilor organizaţiei îtnr-o manieră eficientă şi efectivă prin planificarea, organizarea, conducerea şi controlul resurselor27. În 1980, preşedintele Asociaţiei Americane de Management definea managementul ca fiind o modalitate de a face lucrurile să meargă prin oameni; managementul cu şi prin oameni pentru a îndeplini atât obiectivele organizaţiei , cât şi ale membrilor ei28. Astfel managementul acordă o mai mare importanţă oamenilor în organizaţie, se centrează mai degrabă pe rezultatele care urmează a fi obţinute, decât pe lucruri şi activităţi; adaugă ideea potrivit căreia îndeplinirea obiectivelor personale trebuie integrată îndeplinirii obiectivelor organizaţionale. Anumiţi autori (Bennis şi Nanus, 1985, Zaleznik, 1977) considerau că leadershipul şi managementul sunt diferite din punct de vedere calitativ şi mutual exclusive. Cea mai prezentă distincţie este aceea că managementul şi leadershipul nu pot fi regăsite ambele în aceeaşi persoană. Definiţiile managerilor şi liderilor sunt că ei îmbrăţişează valori incompatibile şi au pesonalităţi diferite. Managerii apreciază stabilitatea, ordinea şi eficienţa, iar liderii acordă valoare inovării şi adaptării. Managerii sunt preocupaţi de modul în care sunt realizate lucrurile şi încearcă să îi pună de acord asupra celor mai importante lucruri de făcut. Servant – Schreiber, J.J. , Le défi amréicain, Eitura Denoël, Paris, 1967, p. 87. Daft, R. L., Management, Londra, Marcourt Brace College Publishers, 1994, p. 8. 28 Montana, P. J., Charnov, B. N., Management, New York, Editura Barron’s, 2000, p. 2. 26 27 29 Alţi cercetători (Bass, 1990; Hickman, 1990; Kotter,1990; Mintzberg, 1973) consideră leadershipul şi managementul ca procese distincte, dar nu susţin că managerii şi liderii sunt tipuri diferite de persoane. În literatura de specialitate se evidenţiază de fapt prezenţa mai multor situaţii tipice cu privire la modul de folosire a noţiunilor de leadership şi management. Prima dintre ele tinde să identifice cele două noţiuni. Sunt unii autori care utilizează într-o maineră aleatorie cele două noţiuni, recurgând la una sau alta dintre ele în funcţie de context, împrejurări, dar fără intenţia de a le diferenţia. O asemenea situaţie apare mai ales în acele culturi unde nu există în limbă termeni distincţi care să denumească cele două realităţi. Nu se poate accepta ideea suprapunerii integrale a managementului cu leadershipul. Acest lucru ar duce la ştergerea oricăror diferenţe dintre ele, fapt inacceptabil, atât mai mult cu cât o analiză simplă şi chiar superficială a conţinutului celor două noţiuni – ca să nu mai menţionăm şi activităţile şi abilităţile presupuse de fiecare – demonstrează existenţa unor diferenţieri. Kotter (1990) analizează diferenţele dintre leadership şi management prin prisma proceselor lor esenţiale şi a rezultatelor precizate. Managementul caută să producă predictibilitate şi ordine prin: • stabilirea obiectivelor operaţionale, a planurilor de acţiune, termenelor şi alocarea resurselor; • organizarea şi proiectarea slujbei; • monitorizarea rezultatelor şi soluţionarea problemelor. Leadershipul caută să producă schimbarea organizaţională prin: • dezvoltare unei viziuni asupra viitorului şi a unor strategii de realizare a schimbării necesare; • comunicarea şi explicarea viziunii; • motivarea şi inspirarea indivizilor în atingerea viziunii. Atât manegementul, cât şi leadershipul implică o decizie asupra a ceea ce trebuie realizat, crearea unor reţele de relaţii şi implementarea acestora. Totuşi, cele două procese prezintă câteva elemente incompatibile: leadershipul puternic poate afecta şi eficienţa, iar managementul puternic poate descuraja asumarea riscurilor şi inovarea. Ambele procese sunt necesare pentru succesul organizaţiei. Edwin Locke (1981) realizează o altă distincţie importantă între leadership şi management. Funcţia cheie a liderului este de a crea o viziune pentru organizaţie. Liderul specifică obiectivul şi strategia necesară atingerii acestuia. În contrast cu liderul, funcţia cheie a managementului este de a implementa viziunea. Managerul şi echipa sa va alege mijloace pentru a atinge obiectivul formulat de lider. În plus, dacă cei doi termeni ar fi unul şi acelaşi lucru, nu s-ar justifica existenţa a două noţiuni în limbă pentru a le denumi. A doua situaţie se află la polul opus celei dinainte, ea constând în diferenţierea categorică a celor două noţiuni. A. Zaleznik în articolul 30 programatic “Manageri şi lideri: sunt ei diferiţi?”, trasează o linie de demarcaţie expresă între lideri şi manageri. El a ajuns la concluzia existenţei unor diferenţieri majore între cele două categorii de conducători, recurgând la un sistem de criterii în funcţie de care a făcut analiza şi caracterizarea liderilor şi managerilor, aşa cum se vede în tabelul de mai jos: Tabel numărul 1: Diferenţe între lideri şi manageri Diferenţe între lideri şi manageri Categorii de conducători Criterii Lideri Manageri Manifestă atitudini Manifestă atitudini Scop personale, active. impersonale, pasive. Stimulează munca, oferă şi Coordonează, echilibrează Concepţie creează posibilităţi de alegere munca. Recurg la compromisuri despre muncă a ei. valorice. Sunt empatici, acordă atenţie Relaţiile cu Se implică emoţional puţin în semnificaţiei acţiunilor şi alţii relaţiile cu alţii evenimentelor. Au o identitate de sine mai Se identifică cu nevoia de a Percepţia de slabă, fiind orientaţi spre menţine ordinea actuală, sunt sine schimbare. mia conservatori. Mielu Zlate “Leadership şi management” J. Harris consideră că, în timp ce leadershipul este preocupat de stabilirea viziunii, a direcţiilor de acţiune şi a principalelor abordări umane, managementul are drept obiect de activitate operaţionalizarea în mod eficient a tuturor acestora. În opinia lui W. Bennis diferenţele dintre lider şi manager sunt cele dintre cel care cunoaşte şi stăpâneşte contextul complex al business-ului şi cel ce capitulează în faţa acestuia. El listează elemente concrete de diferenţe astfel29: • liderii cuceresc contextul – acele elemente turbulente sau ambigue ale ambianţei care, uneori, par să conspire împotriva noastră şi sigur ne vor sufoca dacă le lăsăm – în timp ce managerii capitulează în faţa lui; • managerul administrează, liderul inovează; Hersey, P. , Blanchard, K. , H. , Johnson, D. , E. , Management of organisational behavior. Leading Human Ressourses”– ediţia a VIII-a, Editura Prentice Hall, New Jersey, 2001, p. 9. 29 31 • managerul este o copie, liderul este original; • managerul menţine, liderul dezvoltă; • managerul se focalizează pe sisteme şi structuri, liderul asupra oamenilor; • managerul se bazează pe control, liderul inspiră încredere; • managerul are viziune pe termen scurt, liderul o perspectivă pe termen lung; • managerul întrebă „cum?” şi „când?”, liderul „ce?” şi „de ce?”; • managerul ţinteşte rezultatul final, liderul orizontul; • managerul imită, liderul iniţiază; • managerul acceptă status-quo-ul, liderul îl provoacă; • managerul este soldatul clasic bun, liderul este propriul lui general; • managerul este format şi învaţă prin instrucţie, liderul prin educaţie; • managerii sunt persoane care fac lucrurile bine, liderii sunt oamenii care fac lucrurile corecte. Pe linia diferenţierilor dintre leadership şi management merg şi autorii francezi. Leadershipul presupune dirijarea şi mobilizarea energiei persoanelor spre un obiectiv precis, dezvoltarea unei viziuni, transmiterea ei celor ce urmează a o realiza, motivarea subordonaţilor, pe când managementul cuprinde ansamblul sarcinilor de conducere a organizaţiei (luarea deciziilor strategice, organizarea muncii, repartiţia sarcinillor, controlul executării lor şi comunicarea)30. Putem desprinde ideea că diferenţa majoră dintre leadership şi management constă în aceea că primul este mai frecvent asociat cu planul cognitiv, anticipativ, imaginativ, pe când al doilea cu planul acţional. Liderul este cel care scurtează viitorul, stabileşte scopuri şi planuri de acţiune, managerul le transpune în practică. Liderul este un spirit penetrant, cu aptitudini de gândire analitică, strategică şi multilaterală, cu abilităţi psihosociale; managerul dispune de aptitudini operaţionale, de capacitatea de „a şti să facă” (savoire faire). Leadershipul ar fi mai degrabă dimensiunea umană, latura de implicare şi antrenare în activitate, iar managerul, exercitarea efectivă a unor funcţii. Leadershipul ar fi ceea ce s-ar numi o „ conducere psihologică”, pe când managementul o „conducere administrativă”. Referitor la această situaţie, de diferenţiere strictă a ceea ce presupun aceste concepte, argumentele contra sunt uşor de găsit. A afirma că liderii manifestă atitudini active faţă de scopuri, iar managerul atitudini pasive, că unii sunt empativi, iar alţii nu, înseamnă a forţa realitatea să se încadreze în şirul raţionamentelor propuse. Cea de-a treia situaţie tipică privitoare la leadership şi management este o situaţie intermediară, se interpune între primele două extreme, stabilind o relaţie ca de la o parte la întreg între cele două noţiuni. Cea mai mare parte a autorilor consideră leadershipul ca fiind parte componentă a managementului, Lévy – Leboyer, Claude, Comment choisir et former des leaders, Editura d’Organizations, Paris, 2003, p. 387-388. 30 32 chiar partea lui fundamentală, esenţială. Schrieshiem şi Kerr vorbeau despre leadership ca despre un „subset al comportamentului managerial”, el fiind doar o modalitate prin care managementul asigură eficienţa organizaţională. Leadershipul are în vedere îndeosebi dimensiunea umană a managementului, în special latura de implicare sau antrenare a unui grup de persoane de către un lider. Managementul incubă o sferă mai largă de aspecte decurgând din exercitarea celor cinci funcţii ale conducerii, leadershipul constituind, în fapt, o componentă a sa, conturată îndeosebi în implicarea de către manager a unui grup de persoane în realizarea unor sarcini. Elliot Jacques şi Stephen Clement consideră chiar că nu se poate discuta de lider în sine, ci de un lider managerial, lider politic, etc. Referindu-se la liderul managerial subliniază că în fapt leadershipul are în vedere operaţionalizarea rolurilor ce revin managerului în calitatea sa de titular al postului de conducere exercitat. Cei doi specialişti americani subliniau că „esenţa ierarhiei manageriale se află în rolurile managerului care întotdeauna conţin ca una dintre componentele sale mojore leadershipul. Un bun management include un competent leadership ca o parte integrală a sa fără de care managementul ca atare nici un există”. Unui asemenea punct de vedere i se alătură şi unii autori români: „leadershipul este o componentă majoră a managementului”31. Punctul de vedere potrivit căruia managementul constituie o parte a leadershipului este şi el prezent în literatura de specialitate, deşi cu o mai redusă frecvenţă. Specialistul belgian, Philippe De Woot (1992), nota că, în lumea turbulentă, leadershipul devine mai important decât metodele şi tehnicile de management. Leadershipul este în primul rând, managementul în al doilea. Mersey, Blanchard şi Johnson notau că leadershipul este un conept mai larg decât cel de management. Managementul este un tip special de leadership în care de bază este atingerea scopurilor32. Această situaţie (relaţia de la parte la întreg) presupune o suprapunere parţială a conţinuturilor celor două noţiuni, ceea ce conduce la pierderea specificului dintre ele (a leadershipului atunci când acesta este considerat parte a managementului şi, invers, a managementului când acesta este parte componentă a leadershipului). Cea mai acceptabilă idee este aceea potrivit căreia între cele două noţiuni (leadership şi management) există o relaţie de coincidenţă parţială. Aceasta ar însemna că leadershipul şi managementul, liderul şi managerul, au, fiecare, elemente proprii, specifice, care le asigură individualitatea şi relativa autonomie, dar şi o serie de elemente comune, fapt care facilitează interacţiunea şi potenţarea lor reciprocă, aşa cum se poate vedea în figura de mai jos (fig.2). Şi unii şi alţii (lideri şi manageri) îndeplinesc aproximativ aceleaşi funcţii (previziune, organizare, coordonare, antrenare, control) însă în moduri diferite. De exemplu, liderul previzionează pe termen lung, in timp ce managerul 31 32 Nicolescu, O., Veboncu, I., , Management, Eitura Economică, Bucureşti, 1999, p. 513 Ibidem, p. 9. 33 face acelaşi lucru pe termen scurt. Liderii îşi fondează activitatea de exercitare a funcţiilor conducerii pe gândire, pe raţionamente logice, pe suport psihosocial din partea subordonaţilor, pe când managerii, pe un ansamblu de tehnici şi procedee, în principal, pe experimentare. Aşadar, liderii şi managerii nu se exclud reciproc. Management Leadership Fig.2 : Relaţia management – leadership Este posibil ca una şi aceeaşi persoană, indiferent de nivelul ierarhic la care se află, să fie şi lider şi manager chiar dacă în realitate ea este mai mult lider şi mai puţin manager, sau invers, mai mult manager şi mai puţin lider. De obicei, la nivelurile ierarhice înalte există condiţii ca o persoană să fie mai mult lider şi mai puţin manager, în timp ce la nivelurile ierarhice joase se întâmplă invers. Este posibil ca şi liderii şi managerii să deţină aproximativ aceleaşi calităţi şi abilităţi (conceptuale, umane, tehnice) însă în proporţii diferite, cu predominanţa unora sau altora dintre ele. Probabil că la lideri predomină abilităţile conceptuale şitrăsăturile de personalitate, unele dintre ele cu un suport ereditar mai evident, la ceilalţi predominante sunt, fără îndoială, aptitudinile operaţionale formate prin intermediul proceselor de învăţare. Calităţile, însuşirile şi competenţele celor două categorii de conducători sunt puse în valoare diferit, în funcţie de specificul împrejurărilor şi situaţiilor în care persoanele respective se află. De exemplu, calităţile de lider sunt folosite cu precădere în situaţii care presupun schimbări majore şi rapide, şi mai ales în situaţii de criză, pe când responsabilităţile şi competenţele managerilor sunt valorificate curent, în situaţiile cotidiene cu care se confruntă persoana respectivă. Şi unii şi alţii se raportează la riscuri, însă liderii şi le asumă, pe când managerii le preînt’mpină sau le înlătură. 34 Cele două noţiuni se completează una pe cealaltă. Liderul, în vederea orientării lui spre viitor, spre previzibil, este mai tentat de dorinţa ca ideile lui să fie mai repede receptate şi transpuse în practică, fapt care generează o oarecare impulsivitate. Dacă această impulsivitate nu este temperată de o serie de însuşiri de manager care să-i permită stăpânirea şi controlarea propriilor comportamante, liderul respectiv rezistă să devieze spre haos. La rândul lui, managerul cu tendinţa spre o oarecare uniformitate comportamentală determinată de nevoia de siguranţă şi de cea a obţinerii succesului, dacă nu acţionează şi ca lider, va fi din ce în ce mai birocratic şi mai puţin creativ. Eficienţa conlucrării dintre ceea ce presupune fiecare noţiune în parte este esenţială pentru organizaţii. Avem nevoie şi de leadership, şi de mangement. A avea un om cu idei este foarte bine. Dar nu cu preţul pierderii simţului realităţii. Liderii vizionari nu reuşesc de fapt să-i conducă pe oameni decât dacă fac şi paşii prin care îşi pun viziunea în aplicare. La fel, managerii nu pot să facă paşii la care se pricep atât de bine decât dacă află în ce direcţii să-i îndrepte. 2.3.3. Leadershipul în organizaţia militară Organizaţiile sunt o componentă a societăţii contemporane care creează sau mijlocesc crearea bunurilor şi serviciilor necesare existenţei noastre şi ni le pun la dispoziţie. Ele influenţează puternic atât viaţa individului unei societăţi, cât şi societatea în ansamblul ei. Dincolo de deosebirile de formă, dimensiune şi obiect al activităţii, organizaţiile au ceva în comun: ele necesită leadership. Cum spuneam şi în capitolul anterior, organizaţia militară prezintă un specific aparte faţă de celelalte tipuri de organizaţii din mai multe privinţe. Astfel, leadershipul va avea şi el părţile lui specifice. Conducerea la nivelul armatei este centralizată ierarhic, întregul proces de conducere gravitând în jurul celui mai important actor decizional, acela fiind comandantul. Acesta deţine puteri decizionale şi coercitive care îi asigură impunerea autorităţii la nivelul subunităţii/unităţii pe care o conduce. Funcţia pe care o deţine este una complexă, întrucât înglobează toate funcţiile pe care un ofiţer este chemat să le îndeplinească: luptător, specialist în armă, educator, ş.a. Făcând parte dintr-un corp profesional specializat – corpul ofiţerilor – benefciază de o pregătire pe măsura cerinţelor. Trebuie să fie foarte bine pregătit pentru că leadership-ului din organizaţia militară îi este caracteristic faptul că solicită comportamente şi procese decizionale nu numai în situaţii de pace, ci şi de criză sau război. În armată, leadershipul este considerat ca fiind caracteristic pentru activitatea de conducere la nivel de microgrupuri militare. El corelează funcţional factori hotărâtori ai conducerii militare: conducătorul – ofiţer, sarcina – misiunea, conduşii – subordonaţii, comunicarea – ordinea, comenzi, situaţia, teren, timp disponibil, forţe, resurse, inamic. La nivelul grupului militar, leadershipul subliniază imperativitatea unor principii cu reală forţă operaţională. Liderul militar este tipul capabil să construiască o echipă coezivă, să o folosească la maxim, să stabilească relaţii de comunicare cu subordonaţii 35 favorabile îndeplinirii sarcinilor, având contact nemijlocit cu luptătorii, să îi pregătească în condiţii dure la standarde stimulative şi totodată să le recunoască şi să le aprecieze performanţele, să conducă personal oamenii, prin exemplu propriu. Pentru a răspunde acestor sarcini, ei trebuie să fie competenţi şi încrezători în capacitatea lor de a conduce, să fie inovatori, autoperfecţionişti şi responsabili pentru deciziile luate, juste sau nu. Leadershipul presupune o conducere faţă în faţă, directă, în care realitatea şi influenţele umane interne sunt preponderente, unitatea de influenţare fiind omul şi grupul. Leadershipului îi sunt necesare şi specifice metode psihologice de cunoaştere a individului şi microgrupului militar. Armata profesionalizată, suplă, flexibilă, bazată pe spirit de echipă şi competenţe a impus necesitatea formării ofiţerului ca lider. În situaţiile de criză şi război, atât la nivelurile superioare ale conducerii, cât şi la cele inferioare, calitatea de lider a comandantului este cea care deternimă rezolvarea situaţilor limită. Încrederea, exemplul personal, capacitatea de a insufla curaj, puterea de muncă, responsabilitatea, sacrificiul, sunt abilităţi proprii liderului care se cer a fi folosite în cazuri în care grupul militar, organizaţia militară se află în momente critice. În aceste condiţii capacitatea de comunicare, existenţa unui sistem de relaţii personale bazate pe încredere şi spirit de echipă, sunt cheia succesului comandantului în a-şi conduce subunitatea în situaţii limită. Comandantul este cel care trebuie să realizeze şi să implementeze, în cadrul structurii pe care o conduce, schimbările ce apar, şi totdată să modifice atitudinea subordonaţilor faţă de schimbare şi să aplaneze eventualele conflicte sau divergenţe. Activitatea militară, atât în timp de pace cât şi în situaţii de război, reprezintă un şir continuu de probleme cu grade diferite de coplexitate, cu imperative de rezolvare pe termen scurt, mediu sau lung, cu potenţial variabil de risc, care solicită din plin competenţa profesională, experienţa şi integritatea morală a liderului militar. Esenţa actului de conducere este rezolvarea problemelor, acestea solicitând din plin creativitatea, inovaţia, viziunea şi puterea de influenţare e liderului. Leadershipul devine responsabil de integrarea individului în organizaţie precum şi în grupul militar, de achiziţia de către acesta a setului de valori şi cunoştinţelor necesare realizării sarcinilor. Liderul trebuie să gestioneze stresul de luptă. Posibilitatea de a muri, frigul, foamea, oboseala, durata expunerii, zgomotul, vibraţiile, ambiguitatea, lipsa informaţiilor sunt tot atâţia factori pe care ofiţerul ca lider trebuie să-i combată. Leadershipul în organizaţia militară nu se execută doar la nivelul comandanţilor şi nu doar pe scară ierarhică verticală. Leadershipul se poate manifesta şi în cadrul echipelor mici de luptători sau alte formaţiuni cu caracter permanent sau nepermanent. Leadershipul se manifestă de asemenea şi într-un grup/echipă de ofiţeri. Pentru ca leadershipul să devină eficace este necesară numirea în funcţia 36 de conducere a acelor procese care îndeplinesc statutul de lider pentru grupul respectiv. Capitolul 3 Comportamentul în diferite situaţii În viaţa managerială comportamentul exprimă atitudini multiple. Comportamentul exprimă o reacţie totală a unui organism prin care el răspunde la o situaţie trăită în funcţie de stimulările mediului şi de tensiunile sale interne, deci interacţiunea acestuia cu mediul înconjurător. Este un ansamblu al acţiunilor, modificărilor unui sistem (persoană, grup de persoane, unitate economico-socială, etc.) , reacţiile acestuia la influenţe exterioare – schimbare, dezvoltare, creştere33. Principalele tipuri de comportament sunt34: • aniticipativ – persoana, pe baza prevederii schimbărilor în mediu, se modifică înainte ca aceste schimbări să se producă; • activ – persoana, paralel cu adaptarea operativă la influenţe exterioare, are, la rândul său, multiple influenţe asupra mediului; • pasiv – persoana se adaptează în timp la schimbările intervenite în mediu. Din analiza modelelor diverse construite pentru a se explica comportamentul uman, M. J. Leavitt desprinde trei ipoteze fundamentale: comportamentul este cauzat, motivat şi orientat spre realizarea anumitor obiective. Comportamentul este cauzat, adică trecerea la actiune este produsă de apariţia unor forţe ce apar din interacţiunea factorilor de mediu cu factorii interni. Cauza care declanşează comportamentul este reprezentată de acţiunea anumitor situaţii asupra persoanei. Stimulii fiind semnale pentru acţiune, sunt percepuţi şi selectaţi în funcţie de nevoile (dorinţele, tensiunile sau insatisfacţia) existente în persoana respectivă în acel moment. Exprimă stările (dorinţele, tensiunile sau satisfacţia) existente în persoana respectivă; este un comportament motivat întrucât orice manifestare comportamentală se conjugă cu existenţa unor motive (nevoi, tensiuni, disconfort intern, etc.), care în momentul acţiunii stimulului nu sunt satisfăcute. Prin presiunea pe care o provoacă, determină persoana respectivă să-şi concentreze acţiunile în direcţia acelor obiective care vor asigura satisfacerea lor. Comportamentul este orientat spre realizarea acestor obiective. Eliberarea sau reducerea tensiunii produse de existenţa anumitor nevoi specifice 33 34 *** Dicţionar de conducere şi organizare, Edituara Politică, Bucureşti, 1985, p. 158 Ibidem, p. 159. 37 persoanei respective, se poate realiza numai în măsura în care se trece la acţiune, iar aceasta este cu necesitate orientată spre acel obiectiv care, odată atins, va produce maximum de satisfacere a nevoii existente. Deci, prin acţiunea produsă, persoana tinde să obţină satisfacerea nevoii active, prin realizarea anumitor obiective sau a unui obiectiv specific, denumit scop. Atingerea acestuia determină receptarea unor noi stimuli de către cel în cauză şi va rezulta o nouă orientare a acţiunii spre un alt obiectiv. În ceea ce priveşte liderul, se desprind, în general, două tipuri de comportament eficient35: unul care dă dispoziţii şi sarcini fără a aprecia realităţile şi eforturile, pune preţ pe obligativitatea formală a împlinirii sarcinilor, păstrând o ţinută formală; altul în care liderul nu apare totdeauna întro ţinută oficială, ci într-una prietenoasă, apreciază realist eforturile şi realizările. Cele două tipuri nu se exclud ci se completează. Din împletirea lor rezultă aria muncii liderului, conturată prin şase trăsături esenţiale: feedback-ul, dozarea libertăţii de acţiune, realitatea muncii, orientarea realizărilor, mobilitate şi personalitate. În cadrul teoriei elaborate de Hersey & Blanchard cu privire la faptul că un leadership nu este uniform – sau nu ar trebui să fie, ci adaptabil la tipul de grup şi la timpul în care acesta se structurează, se menţionează existenţa acelor două tipuri de comportament din partea liderului: • comportamentul orientat spre sarcinile pe care un subordonat le are de îndeplinit (în acest scop liderul trebuie să prezinte subordonatului toate datele de care el are nevoie: drepturi şi obligaţii, fişa postului, modelul, momentul şi locul persoanei care trebuie să execute ceea ce i se cere); • comportamentul orientat spre sfera relaţională, definit ca angajare a unui lider în sprijinirea subordonatului, prin ascultarea problemelor lui şi facilitatea realizării depline a sarcinilor încredinţate. Hersey & Blanchard au elaborat această teorie bazată pe interacţiunea a trei factori esenţiali36: • gradul de îndrumare pe care-l oferă un lider; • gradul de sprijin sociometric oferit de lideri; • nivelul de pregătire al subordonaţilor pentru a-şi îndeplini o anumită sarcină la un moment dat. Ideea centrală a acestei teorii este că nu există un tip ideal de comportament în orice condiţii şi oricând. În literatura de specialitate se regăsesc şi unele strategii comportamentale caracteristice liderilor charismatici, mai ales în procesul coordonării, şi anume37: • comunicarea cu empatie şi sensibilitate; Dr. Ernö Domokos, Management – ieri, azi, mâine, Presa Universitară Clujeană, 1999, Cluj-Napoca, p. 131. 36 Hersey, P., Blanchard, K. H., Op. cit. ,p. 43. 37 Hellriegel, D., Clomm J., Woodman R., Organisational Behavior, Sixth Edition, West Publishing Company, 1992, p. 108. 35 38 concentrarea atenţiei asupra problemelor specifice de mare interes, analizarea situaţiei, urmărirea şi rezolvarea lor; • demonstrarea consistenţei acţiunilor şi încrederii prin propriul comportament; • exprimarea clară a consideraţiei pentru oameni. Din acestea, primele două sunt orientate pe sarcini, iar ultimele două sunt orientate pe relaţii. Indiferent de domeniul de activitate al liderului, comportamentul său este legat de câteva reguli practice: cunoaşterea şi aprecierea subordonaţilor, crearea climatului de disciplină, obţinerea încrederii subordonaţilor şi factorilor de decizie. O regulă practică de comportament este autocunoaşterea, prin care liderul reuşeşte să contribuie mai repede şi mai eficace la realizarea echilibrului uman, la adoptarea deciziilor optime, la promovarea succesului acţiunilor. În activitatea liderului secretul constă în vitalitatea şi dispoziţia sufletească dătătoare de rezultate pozitive, unite cu fermitatea şi integritatea liderului. Un lider obişnuit, surmenat, arţăgos este un lider slab. Pentru un lider a fi calm este o calitate, care se transmite cu uşurinţă colaboratorilor şi subordonaţilor. Un bun lider priveşte cu simpatie motivările subordonaţilor săi. Aceasta este adevărata măsură a capacităţii sale de lider, cu influenţă puternică asupra întregii activităţi a organizaţiei. Printre cerinţele esenţiale ale comportamentului liderului se numără şi flexibilitatea. Acesta îi dă posibilitatea liderului să acţioneze în mod eficient într-un mediu aflat în schimbare. Nu puţine sunt situaţiile când liderul se poate găsi în poziţia de a apăra singur un punct de vedere neacceptat de ceilalţi. În asemenea cazuri este bine ca el să evite starea de îngrijorare, să caute argumentele cu ajutorul cărora să stăpânească problema. Conducerea este parte a unui proces organizaţional. Comportamentul liderului, asemenea comportamentului membrilor grupurilor, este puternic restricţionat de structură, tehnologii, aşteptările de rol, mecanismele de control, etc. Efectul comportamentului liderului este dependent de aşteptările şi scopurile membrilor grupurilor, precum şi condiţiile de mediu. Este important ca un lider să înţeleagă aşteptările şi scopurile membrilor organizaţiei, complexitatea şi dinamica situaţiei, precum şi schimbările care pot să apară. Dezvoltarea şi abordarea constantă a unui singur stil pot fi disfuncţionale. 3.1. Stilurile de conducere. Acerba manifestare a necesităţii conducerii vieţii sociale, ca şi a diverselor ei sisteme şi subsisteme i-a făcut pe unii autori să afirme că dezvoltarea economică şi cea socială depind în mare măsură de felul cum se realizează conducerea şi că, prin urmare, ele ar fi „rezultatul conducerii”. „Aspiraţiile, valorile şi chiar supravieţuirea societăţi în ţările dezvoltate vor ajunge să depindă de realizările, de competenţa, de seriozitatea şi de valoarea conducătorilor”38. În acelaşi sens se pronunţă şi alţi autori: „Forţa aflată în • Drucker, P., Probleme Actuale ale conducerii întreprinderii, Editura Politică, Bucureşti, 1973, p. 17. 38 39 spatele organizaţiilor de succes este capacitatea de a conduce”39. Liderul este atât de implicat în realizarea obiectivelor sociale, politice, economice, etc., încât a devenit figura centrală. Aproape că nu există domeniu al vieţii şi practicii sociale care să nu fie interesat de problematica vastă şi teribil de actuală a conducerii. Organizaţiile militare, politice, bancare, comerciale, sportive, etc., fac eforturi nu doar pentru găsirea celor mai bune forme de organizare, a celor mai bune structuri organizatorice, dar şi pentru îmbunătăţirea şi perfecţionarea permanentă a leadershipului. Dar leadershipul şi liderii au o semnificaţie deosebită nu doar pentru prezent, ci şi pentru viitor. În 1975 Ivan Lansberg Henriquez afirma că „subdezvoltarea din orice parte a lumii este un simptom de subconducere în întreaga lume”40. Conducerea este, fără îndoială, un aspect vital al funcţionătii tuturor sistemelor organizaţionale, fiind un subiect foarte mult abordat. Drept urmare, în ceea ce priveşte stilurile de conducere, teoriile şi modelele sunt numeroase. Stilul exprimă într-o oarecare măsură un mod propriu, particular, de a gândi şi de a acţiona, bazat pe un fond de cunoştinţe şi pe o structură psihică a liderului. Primele încercări de studii experimentale asupra stilurilor de conducere aparţin lui K. Lewin, care, în lucrarea „Psychologie dynamique – les relations Humanies”, a identificat trei stiluri, respectiv: • autoritar sau autocratic, în care conducătorul determină activitatea grupului, fixează sarcinile de muncă şi metodele de lucru; deşi eficient pe termen scurt, stilul generează tensiuni, nemulţumiri, frustrări, ostilitate şi chiar agresivitate; • democratic , în care conducătorul discută problemele şi adoptă deciziile împreună cu grupul, chiar dacă face aprecieri obiective şi realiste asupra activităţii celorlalţi; stilul este eficace, asigură interdependenţa de acţiune a membrilor grupului, precum şi stabilirea unor relaţii de bună colaborare şi a unui climat socio-afectiv plăcut; • „laissez-faire",în care conducătorul lasă subordonaţilor săi întreaga libertate de decizie şi de acţiune, furnizează anumite informaţii suplimentare şi nu se interesează de derularea activităţii, deşi la început se favorizează instalarea unei atmosfere destinse, stilul generează o eficienţă scăzută, deoarece în cadrul grupului se lucrează fără angajare profundă în muncă şi la întâmplare. La concluzii apropiate ajunge şi R. Likert,care, în lucrarea „Le gouvernement participable de l'entreprise" distinge patru stiluri de conducere, şi anume: • Stilul autoritar-exploatator, caracterizat prin conducere pe bază de frică şi constrângere, comunicarea la vârf, adoptarea deciziilor de către nivelul superior al ierarhiei fără consultare si impunerea lor, superiorii Bennis, W., Nanus, B., Liderii – strategii pentru preluarea conducerii, Business Tech International Press, Bucureşti, 2000, p. 14. 40 Lansberg, I. M., Cuvântare la încheierea congresului în Congresul mondial de Management al CIOS, Academia Ştefan Gheorghiu, Oficiul de documentare şi informare ştiinţifică, Bucureşti, 1975, p. 420. 39 40 şi subordonaţii sunt, din punct de vedere psihologic, foarte îndepărtaţi şi, uneori, se acordă recompense; • Stilul autoritar-paternalist, caracterizat prin conducerea prin recompense mai degrabă decât prin sancţiuni, dar subordonaţii rămân integral supuşi,informaţiile ascendente – de la bază – sunt cele care convin şefului, deciziile sunt luate în partea superioară a ierarhiei, numai anumite decizii, minore, sunt delegate subordonaţilor şi se solicită idei şi propuneri de la subordonaţi; • Stilul consultativ, caracterizat printr-o încredere sporită – dar nu deplină – în subordonaţi, conducătorii folosesc eficace ideile şi propunerile subordonaţilor şi stimulează comunicaţiile ascendente şi descendente, se folosesc preponderent recompensele şi mai rar sancţiunile, iar deciziile se adoptă tot la nivelul ierarhic superior; • Stilul participativ, caracterizat printr-o încredere deplină, a conducătorilor în subordonaţi, se stimulează permanent comunicaţiile în organizaţii, ideile şi propunerile subordonaţilor, participarea acestora la stabilirea obiectivelor şi luarea deciziilor, iar conducătorii şi subordonaţii sunt apropiaţi din punct de vedere psihologic. W. J. Reddin în „Les trois Dimenssions des dirigeants”, plecând de la propria teorie tridimensională a conducerii (potrivit căreia valoarea unui conducător este dată de preocuparea pentru randament), evidenţiază opt stiluri de muncă specifice conducătorilor41: negativ, birocrat, altruist, promotor, autocrat cu bunăvoinţă, ezitant sau oscilant şi realizator. Strânsa corelaţie între un lider de succes şi trăsăturile de personalitate ale lui nu a reprezentat o limită pentru specialişti în problema conducerii, ci au determinat orientarea lor către alte variabile. Astfel, analizându-se comportamentul liderilor, au apărut modelele comportamentale care introduc ideea potrivit căreia un lider eficient poate ajuta la îndeplinirea obiectivelor în două moduri, respectiv: • orientarea spre sarcini; • orientarea spre oameni. O abordare interesantă o reprezintă „grila managerială", concepută de Robert Blake şi Jane Monton şi prezentată în figura 3. (Mare) 9 8 7 6 5 4 3 Preocuparea pentru oameni 2 S1 S2 S3 (Mică) 1 41 S4 S5 Popescu, D., Toma, Ghe. , Marin, V., Miclea, D., Viitorul începe azi. Excurs în managementul structurilor militare – studii şi opinii, Ploieşti, Editura Pygmalion, 2000, p. 117. 41 1 (Mică) 2 3 4 5 Preocuparea pentru sarcini 6 7 8 9 (Mare) Figura 3. Abordarea bidimensională a lui Blake şi Monto Cele cinci stiluri de conducere, prezentate în figura de mai sus, au următoarele semnificaţii: S 1 - conducătorul este preocupat de subordonaţii lui şi numai întâmplător îl interesează realizarea sarcinilor; el consideră că responsabilitatea lui este de a crea o atmosferă de muncă plăcută şi relaţii armonioase între subordonaţi; S 2 - evidenţiază cel mai eficient comportament al conducătorului, deoarece, printr-un management participativ, acordă o atenţie sporită atât sarcinilor cât şi subordonaţilor; S 3 - conducătorul urmăreşte realizarea unui compromis între performanţele profesionale şi satisfacţia subordonaţilor; S 4 - conducătorul acordând o atenţie scăzută atât sarcinilor cât şi personalului (ceea ce conduce la ideea unui management sărac, slab), nu se implică în conflictul dintre obţinerea de rezultate performante şi menţinerea unor relaţii de muncă normale; S5 - conducătorul este preocupat de obţinerea unor rezultate performante şi mai puţin de satisfacţia subordonaţilor şi promovează un management autoritar. Stilul de conducere nu există în sine, ci se particularizează în contexte şi situaţii care sunt extrem de diverse. Deşi importantă, dimensiunea personală a stilului de conducere nu este suficientă pentru a-i explica eficienţa, atâta vreme cât intervin factori diverşi de natură socială şi organizaţională. Stilul de conducere se manifestă în diverse situaţii cu care se confruntă conducătorul, este dependent de factorii care acţionează în situaţiile respective. Astfel au apărut aşa numitele teorii de contingenţă şi situaţionale. Teoriile contingenţiale se concentrează asupra identificării variabilelor ce permit conducătorilor să fie eficace într-o situaţie dată. Patru variabile contingenţiale influenţează semnificativ comportamentul conducătorului : -caracteristicile personale ale conducătorului; -caracteristicile personalului angajat; -caracteristicile grupului; -structura grupului, departamentului sau organizaţiei. În literatura de specialitate sunt descrise mai multe modele contingenţiale de conducere, printre care se numără şi modelul contingenţial al lui Fred Fiedler. Propunerea făcută de Flieder se referă la mobilitatea liderilor în mişcarea pe poziţii de conducere pentru care stilul lor de conducere este potrivit. Este mult mai uşor a schimba lideri la situaţii care corespund cel mai bine stilului lor de conducere, decât a aştepta ca ei să-şi schimbe stilul de conducere în raport cu situaţia existentă. Modelul implică trei variabile contingenţiale:  atmosfera existentă în grup-caracterizată prin tipul de relaţii dintre lideri şi subordonaţi; 42  gradul în care sarcinile pe care subordonaţii trebuie să le îndeplinească sunt structurate;  puterea pe care o deţine liderul, ce derivă din poziţia pe care o ocupă în ierarhia sistemului de conducere. Relaţiile lider-subordonaţi care se formează în cadrul grupului pot fi bune sau necorespunzătoare. Structura sarcinilor se referă la măsura în care sarcinile sunt de rutină sau nu. Puterea de care dispune liderul se referă la măsura în care poate combina sursele ce putere (coercitivă, recompensare şi legitimă) pentru a-şi exercita autoritatea în cadrul organizaţiei. Estimările lui Fiedler permit să se facă o distincţie între liderii care tind să fie toleranţi (permisivi) şi liderii care tind să devină autoritari (dând foarte multe directive) , aceştia fiind orientaţi mai mult către sarcini decât către oameni. Elementele de bază ale acestui model sunt prezentate în anexa nr. 2. Scorul de apreciere a stilului de conducere (LPC least preffered coworker) introdus de Fiedler se bazează pe identificarea colegului de muncă acceptat la limită. Construcţia curbei acestui scor se realizează prin calcularea unui punctaj pentru fiecare situaţie din cele opt care reflectă raporturile dintre relaţii, structura sarcinilor şi puterea liderilor (menţionate în anexă) . Stilul de conducere exprimat prin scorul LPC se determină pe bază de chestionar, pe care îl completează liderul. Dacă un lider constată că stilul său de conducere (orientat pe oameni sau spre sarcini) , nu corespunde situaţiei (una din cele opt situaţii de pe graficul modelului Fiedler) atunci trebuie să încerce să schimbe situaţia pentru a mări eficienţa conducerii. El poate, în acest caz, să schimbe orientarea, de la orientarea spre oameni la cea spre sarcini. Dacă întâmpină greutăţi în comutarea atitudinii, liderul respectiv este recomandabil să fie pus să conducă un grup care să aibă situaţia compatibilă cu comportamentul său. La fel de cunoscută este şi teoria Hersey-Blanchard a leadership-ului situaţional cunoscută şi sub denumirea de teoria ciclului de viaţă al leadership-ului. Ea oferă un raţionament pentru stabilirea unei interdependenţe dintre stilurile de leadership şi situaţiile date (existente) în vederea asigurării unui leadership eficient. Teoria susţine că liderii de succes îşi ajustează stilurile de leadership în raport cu bunăvoinţa subordonaţilor de a acţiona într-o anumită situaţie existentă, bunăvoinţa fiind înţeleasă în sensul cât de capabili, disponibili şi încrezători sunt subordonaţii pentru a îndeplini sarcinile. Teoria Hersey-Blanchard consideră că stilurile de leadership trebuie să aibă în vedere nivelul de maturitate al subordonaţilor, maturitate înţeleasă nu în sens biologic, ci drept capacitatea acestora de a-şi desfăşura activităţile în mod independent, de a-şi asuma responsabilităţi suplimentare şi de a dori să obţină succesul. 43 În mod concret, teoria ciclului de viaţă al leadershipului pune în evidenţă faptul că pe măsură ce subordonaţii evoluează de la stadiul de imaturitate spre cel de maturitate, comportamentul eficient de leadership trebuie să parcurgă următoarele trepte (aşa cum se poate observa în anexa 3) : 1. comportament care pune un accent scăzut pe relaţii şi un accent ridicat pe sarcini; 2. comportament care pune un accent ridicat pe relaţii şi un accent ridicat pe sarcini; 3. comportament care pune un accent ridicat pe relaţii şi un accent scăzut pe sarcini; 4. comportament care pune un accent scăzut pe relaţii şi un accent scăzut pe sarcini. O alta teorie despre leadership este teoria rutei spre obiectiv a lui Robert House sau modelul „drumului la tinta”, teorie care vizează situaţiile în care diverse comportamente ale liderilor sunt cele mai eficiente. Activităţile cele mai importante ale liderilor sunt considerate cele legate de clarificarea rutelor spre diferitele obiective care prezintă interes pentru subordonaţi. Asemenea obiective sunt: promovări, realizări personale, climat de muncă plăcut. Posibilitatea ca astfel de obiective să fie atinse va genera satisfacţia profesională, acceptarea liderului şi disponibilitatea pentru efort. Un lider eficient trebuie să formeze o conexiune între obiectivele personale ale subordonatului şi obiectivele organizaţiei din care acesta face pa rte. Robert House consideră că satisfacţia profesională şi acceptarea liderului se pot obţine numai dacă subordonaţii percep comportamentul liderului ca fiind conducător de satisfacţii imediate sau viitoare. Subordonaţii vor respinge comportamentul liderului perceput de ei ca nefiind necesar sau ajutător. Pentru a obţine disponibilitatea subordonaţilor pentru efort, liderul trebuie să acorde recompense în funcţie de performanţe şi să aibă certitudinea că subordonaţii au o imagine clară asupra modalităţilor în care pot obţine recompense. Liderul trebuie să acorde sprijin subordonaţilor prin dirijare şi instruire. House identifica patru stiluri de conducere care pot fi utilizate în cazul acestui model: • Stilul directiv (de îndrumare) ce presupune ca liderii să programeze munca subordonaţilor, să menţină standardele de performanţă şi să-i lămurească pe subordonaţi despre ceea ce se aşteaptă de la ei, le sunt date “directivele” cu privire la ceea ce este de făcut şi cum; • Stilul de sprijin (ocrotitor) ce presupune din partea liderului să fie abordabil şi să trateze membrii grupului ca egali, presupune sensibilitate faţă de nevoile personale ale subordonaţilor, prietenie şi interes pentru subordonaţi în calitatea lor de oameni; • Stilul participativ presupune implicarea subordonaţilor în problemele legate de muncă, solicitarea de sugestii, consultarea şi luarea în considerare a opiniilor acestora; 44 Stilul orientat spre îndeplinire sau realizări, în cadrul căruia liderii stabilesc obiective incitante, provocatoare, pentru subordonaţi, niveluri de performanţă superioare, îşi exprimă încrederea sporită în capacitatea subordonaţilor şi îi încurajează să depună toate eforturile pentru realizarea obiectivelor. Eficienţa fiecărui tip de stil adoptat depinde de situaţia concretă în care se află liderii. Teoria sugerează că succesul liderilor depinde de gradul în care realizează concordanţa dintre cele patru tipuri de stiluri şi situaţiile concrete cu care se confruntă. Teoria ia în considerare două clase de factori situaţionali – aşa cum se poate observa în figura de mai jos – şi anume: • caracteristicile procesuale ale subordonaţilor (capacitate, experienţă, locul controlului); • factori de mediu (structurarea sarcinii, sistemul de autoritate, grupul de muncă). • Luând în considerare factorii situaţionali, concluzia care reiese pentru lider constă în faptul că pentru a fi eficient trebuie să folosească în avantajul său aspectele motivante şi aducătoare de satisfacţie şi să compenseze aspectele demotivante sau care aduc insatisfacţie. Fiind mult mai complexe decât abordările comportamentale sau cele bazate pe trăsăturile personale ale conducătorilor modelele situaţionale ale conducerii implică conotaţii de flexibilitate, de adaptare a stilului de conducere la situaţia existenţă. O concepţie interesantă, axată pe ideea că stilul de conducere depinde de situaţia în care se exercită şi de personalitatea conducătorului, este cea a lui R. Tanneubaum şi W. Schmidt, cunoscută sub numele de cea a stilului continuu, deoarece susţine existenţa între cele două stiluri extreme autocratic şi democratic - a unei varietăţi de stiluri în funcţie de libertatea acordată subordonaţilor. 45 Acest model de conducere se bazează pe ideea că subordonaţii pot participa la procesul de adoptare a deciziilor. Itensitatea participării oate varia de la o conducere în care participarea este nesemnificativă (conducere orientată “pe şef”), până la o participare majoră (conducere orientată “pe sobordonaţi”-stil de conducere democratic). Între aceste extreme există mai multe poziţii ce caracterizează stilurile de conducere şi o anumită combinaţie între gradul de autoritate folosit de lider şi libertatea subordonaţilor de a acţiona, aşa cum se vede în figura următoare. Comportamentul liderului ce corespunde poziţiei din extrema stângă a modelului este caracteristic unui conducător ce adoptă decizii prin menţinerea unui control riguros şi permite o foarte mică libertate de acţiune pentru subordonaţi. Conducerea este autoritară. Cel din extrema dreaptă caracterizează liderul care adoptă decizii prin exercitarea unui control redus şi oferă subordonaţilor un grad mare de libertate de acţiune. În acest caz, conducerea este democratică. “Deşi nici unul din stiluri nu este eficient în toate situaţiile, orice stil poate fi eficient într-o situaţie adecvată”42. Nu există un stil de conducere care să poată 42 Hersey, P. , Blanchard, K. H. , Op. Cit. , p. 57 46 fi considerat cel mai bun, aşa cum nici nu există “cea mai bună” structură a organizaţiei. Fiecare situaţie impune un anumit stil de conducere. Una din problemele realizării unei organizaţii eficace este crearea unui stil care să-i fie adecvat. Cu cât un lider va reuşi să-şi adapteze mai bine un stil de conducere la o situaţie dată şi la un anumit subordonat, cu atât vor fi mai eficiente tentativele lui de a influenţa sau schimba subordonaţii săi în sensul dorit de el. 3.2. Modelul situaţional de conducere Cercetările privind conducerea eficientă s-au concentrat pe trei direcţii: • caracteristicile personale ale liderilor; • comportamentul lor; • situaţiile în care se găsesc. Este imposibil a se stabilii cea mai bună cale de a conduce, valabilă în orice situaţie. O conducere eficientă într-o situaţie dată, s-ar putea să nu mai fie adecvată în alte condiţii. Variabila situaţională a fost remarcată de Machiavelli în celebra sa lucrare „Principele”: „Unii procedează cu grijă, alţii – cu meşteşuguri pricepute; unii cu răbdare, alţii – cu contrariul ei; şi fiecare poate să-şi atingă scopul urmând aceste drumuri diferite. Dar se constată, de asemenea, că din doi oameni care procedează cu grijă, unul ajunge la ţinta pe care şi-a propus-o, iar celălalt nu. Pe de altă parte, doi oameni pot să reuşească în acelaşi fel deşi modul de a proceda a fost diferit; unul înaintând cu multă grijă, iar celălalt în mod mai năvalnic. Lucrul acesta nu are altă cauză decât împrejurările care sunt sau nu în concordanţă cu modul procedurii lor”43 Înainte de o abordare a conducerii în funcţie atât de persoană (comportament) cât şi de situaţie, s-a realizat o abordare strict din punct de vedere al situaţiei. Omul trebuie raportat la situaţie, deoarece numai în funcţie de particularităţile ei acesta poate asigura succesul conducerii. Situaţia concretă în care acţionează liderul devine elementul cel mai mobil care diferenţiază grupurile între ele şi chiar diferitele momente evolutive ale unuia şi aceluiaşi grup. Primul care a atras atenţia asupra necesităţii interpretării conducerii ca pe o funcţie a situaţiei a fost E. S. Bogardus în anii 1931-1932 care nota că „un şef este o persoană care controlează câteva tipuri de situaţii sociale”, iar „pentru a învăţa să conduci trebuie să analizezi situaţiile şi să elaborezi tehnicile de control apropiate”; „o persoană care anticipează situaţiile poate devenii şef”44. Se sugerează ideea că secretul conducerii nu trebuie căutat în conducătorul însuşi, ci în particularităţile situaţiei în care el este plasat. Stogdill era de părere că aptitudinile, calităţile şi caracteristicile necesare unui şef sunt generate şi solicitate în largă măsură de situaţia în care el trebuie să conducă. Machiavelli, Niccolo, Principele, Bucureşti, Editura Antet, 1960, p. 90. Bogardus, E. S., Comandement et situation sociales, în Bronone, C. G., Cohn, T.S., Chefs et meneurs, PNF, Paris, 1963, p. 77-78. 43 44 47 Există astfel situaţii în care conducerea constă în propria acţiune, dar şi altele în care a conduce înseamnă „a-i face pe alţii să facă”. Sunt apoi situaţiile organizate, dirijate de norme şi legi bine stabilite şi situaţii mai puţin organizate, chiar nestructurate, dirijate de elemente psihologice apărute spontan, ceea ce face ca şi conducerea să capete particuarităţi în funcţie de situaţiile formale, oficiale şi situaţiile informale, neoficiale. În viaţa unui grup întâlnim apoi situaţiile obişnuite, banale, dar şi situaţiile de maximă mobilizare, dramatice. Apoi, unii conducători lucrează în condiţii de certitudine, alţii în condiţii de incertitudine, fapt ce presupune o suprapunere aproape perfectă a conducerii pe particularităţile situaţiilor respective. Situaţia devine cadrul fundamental care permite ca o anumită însuşire psihică, socială, culturală sau psihologică a persoanei să devină însuşire a conducătorilor. O persoană care are o fire dominatoare, autoritară şi-ar putea transforma această însuşire într-una de conducător, în acea situaţie din viaţa grupului care „cere” cu necesitate „autoritate”. Dar, pentru a se menţine la conducerea grupului, el trebuie să renunţe la această însuşire în alte situaţii care nu „cer” funcţionarea unei asemenea însuşiri. Modelul situaţional preconizează şi susţine în felul acesta ideea că omul este un fel de marionetă, prizonier al situaţiei, un instrument al ei, „o funcţie a situaţiei”, care acţionează numai după împrejurări. Se observă o absolutizare a rolului situaţiei în generarea conducerii eficiente, ignorând total persoana liderului, trăsăturile personale ale acestuia. Se absolutizează rolul exteriorului, al situaţiilor exterioare persoanei; se subapreciază personalitatea şi se pierde din vedere acel moment când omul devine stăpân pe situaţie. S-au observat unele deficienţe ale acestui punct de vedere, cum ar fi faptul că ignorarea persoanei atrage după sine ignorarea comportamentelor interpersonale şi efectelor asupra membrilor grupului. Ca urmare s-au format noi teorii care au integrat în ele persoana şi, mai ales, relaţia persoană şi situaţie. S-a ajuns la concluzia că situaţia nu determină în exclusivitate comportamentul liderului şi că între situaţie şi comportamentul liderului se interpun alţi factori (trăsăturile de personalitate) care, în corelaţie cu situaţia, pot amâna, suspenda, devia comportamentul liderului. Conducerea nu mai era interpretată numai ca o capacitate general umană capabilă de a fi exercitată doar de anumite persoane oriunde şi oricum, pe oricine şi pe orice, dar nici ca o capacitate particulară, strict dependentă de anumite particularităţi ale situaţiei. Conducerea era concepută ca o activitate care este în funcţie atât de om, cât şi de loc. Se accentuează relaţia dintre persoană şi situaţie, dintre trăsăturile şi comportamentele liderului şi particularităţile situaţiei, mai mult, se asigură potrivirea dintre comportamentele liderului şi particularităţile situaţiei. Relaţia dintre persoană şi situaţie este foarte complexă. Nu este vorba doar de o simplă adaptare a persoanei la situaţie, ci de structurarea, stăpânirea şi transformarea situaţiei; nu de exclusivitatea rolului situaţiei sau al persoanei în determinarea comportamentului conducătorilor, ci de ponderea acestor roluri în funcţie de parametri cum ar fi natura grupului, scopurile lui, etc.; grupul poate oferi liderului scheme de acţiune, dar aduce cu sine şi o serie de constrângeri ale 48 coportamentului lui; la rândul său, liderul cercetează diverse situaţii din existenţa grupului, extrage şi reţine asemănările, învaţă din eşecuri, controlează „situaţiile” grupului. Diverse situaţii din viaţa grupului pot presupune o constanţă a comportamentului liderului; altele, în limitele aceleiaşi constanţe, pot presupune modificarea stilului de intervenţie. Nu trebuie pierdută din vedere corelaţia care se realizează între trăsăturile de personalitate şi situaţie, nu doar ca urmare a evoluţiei situaţiei, a schimbării ei permanente, ci şi ca urmare a evoluţiei a înseşi trăsăturilor de personalitate. Astfel, am putea considera că o persoană pusă într-o situaţie de conducere, chiar dacă iniţial nu are o serie de trăsături personale care s-o ajute să rezolve cu succes situaţia, şi le poate forma pe parcurs. Viaţa a demonstrat că, în situaţii asemănătoare sau chiar identice, unii lideri obţin succes, iar alţii nu. Dacă una din variabile (situaţia) rămâne nemodificată înseamnă că cealaltă (persoana) are un rol important. De exemplu, una şi aceeaşi situaţie care necesită intervenţie directă, energică, poate fi rezolvată de o persoană şi nerealizată de alta. Fenomenul se datorează nu atât situaţiei, particularităţilor ei, cât persoanei, faptului că una şi-a exersat stilul de conducere şi alta nu, una l-a corelat şi cu alte trăsături de personalitate, alta nu la corelat sau, dimpotrivă, uneori stilul său de conducere intră în conflict cu aceste trăsături. Tot practica a demonstrat că, în situaţii foarte diferite prin conţinutul, structura şi finalitatea lor, aceeaşi personalitate poate face faţă cu succes solicitărilor ce „vin” spre ea. Esenţiale devin modalitatea de raportare la particularităţile situaţiei, selectarea, reţinerea şi generalizarea anumitor parametri ai ei. Nu mai este vorba despre persoana de sine, cu harurile şi trăsăturile sale, dar nici despre situaţia în sine, ci despre ambele în egală măsură. Este vorba, pe de o parte, de persoana ce şi-a format şi educat anumite aptitudini corespunzătoare situaţiei prin care nu doar să se adapteze situaţiei, dar să o şi stăpânească. Pe de altă parte, este vorba de situaţia care răspunde sau se mulează pe unele trăsături ale personalităţii sau, pur şi simplu, de cea care produce, generează anumite trăsături de personalitate. Reprezentarea conducerii ca un raport dinamic între personalitate şi variabilele situaţionale apare şi în concepţia lui Cecil A. Gibb. „Conducerea este o funţie atât a situaţiei, cât şi a personalităţii, dar mai mult ea este o funcţie a interacţiunii lor”. El considera că o serie de aptitudini necesare conducerii nu există latent într-o persoană atâta vreme cât ele nu sunt manifestate într-o situaţie oarecare; de asemenea multe calităţi comune liderilor în diverse situaţii pot fi prezente în aceeaşi măsură şi la oameni care nu au atins niciodată rangul de conducător (lider). Cea care le poate pune în mişcare este situaţia. Corelarea variabilelor de personalitate cu variabilele situaţionale demonstrează că nu există lideri buni sau slabi. Dimpotrivă, un conducător eficient într-o situaţie poate fi ineficient în alta. Aşa cum spunea Fidler, „n-are nici un sens să vorbim de lider eficace şi ineficace; putem vorbi pur şi simplu de un lider eficace în unele situaţii şi ineficace în altele”45. Deci este necesară 45 Fiedler, F. E., A theory of Leadership effectiveness, McGraw-Hill, New York, 1967, p. 261. 49 specificarea situaţiei în care liderii acţionează bine sau rău, obţinând eficienţă sau ineficienţă. 3.3. Neadaptări în comportamentul situaţional. Războiul şi lupta armată sunt şi rămân, în ultimă instanţă, o confruntare pe plan psihic. Ceea ce se confruntă este voinţa de a lupta a combatanţilor din cele două tabere. Această confruntare are loc şi în perioadele de pace relativă, practic în acest domeniu niciodată nu poate fi vorba de un „armistiţiu”. Pregătirea trupelor pentru luptă se confruntă cu un obstacol major. Nimeni, niciodată, n-a putut reproduce cu exactitate în procesul de instrucţie o situaţie de luptă absolut reală, ci totdeauna s-a acţionat în condiţii „ca şi cum” câmpul de luptă ar fi real. Pe plan psihic, nimeni nu poate reproduce ansamblul factorilor de situaţie de luptă în toată complexitatea şi impactul lor şi, în consecinţă, nu poate şti cum ar reacţiona în contextul real al luptei. Cu toate acestea, putem considera drept concludente numeroasele date din practica războiului sau din literatura de specialitate. Din punct de vedere psihologic, războiul şi câmpul de luptă influenţează individual, grupul şi populaţia prin ceea ce generic putem numi „ameninţare”, percepţie a posibilităţii de a fi ucis, mutilat, rănit, dezonorat, etc., a riscului vieţii în condiţii de incertitudine aproape permanentă. În aproape tot ceea ce întreprind oamenii este prezentă, cu grade diferite, incertitudinea, având ca sursă incompletitudinea şi fragilitatea informaţiilor relevante în raport cu o situaţie dată, în care subiectul trebuie să decidă. În consecinţă, comportamentul uman, individual şi colectiv este marcat de prezenţa incertitudinii, decidenţilor lipsindu-le, de cele mai multe ori, informaţiile relevante pentru luarea deciziilor. Ceea ce apare şi se manifestă este o modificare evidentă a comportamentului. Respectiv comportamentul habitual, obişnuit, tinde a deveni, şi de nenumărate ori devine un „comportament de criză”. În acest din urmă caz, reprezentarea mentală a situaţiei se depărtează de aspectele raţionale, evaluarea se soldează cu atribuirea unei semnificaţii de „periculozitate”. După caz, fiecare face apel la diferite tipuri de resurse pentru „a face faţă”. Totdeauna comportamentul este dictat de condiţiile de mediu, iar strategiile de „a face faţă” şi de a rezista impactului ameninţării se bazează pe existenţa unor resurse personale. Deficitul informaţional (incertitudinea) produce anxietatea care generează un comportament dezadaptat situaţiei. Există indivizi cu predispoziţie ereditară pentru anxietate, dar pentru subiecţi „normali” anxietatea este intermediată de evaluarea probabilităţii capacităţilor de „a face faţă” unui factor extern perceput ca ameninţare. Mărimea anxietăţii va fi în consecinţă cu rezultanta a doi factori, ambii de natură subiectivă: - importanţa ameninţării, a problemei de soluţionat; - posibilitatea de a face faţă ameninţării. Comportamentul care rezultă în aceste condiţii de tensiune nu este cel mai inteligent şi mai adaptiv, ci cel care este cel mai la îndemână, un coportament de tip reacţie, cu un grad ridicat de rigiditate (cu puţine variante). 50 Efectele anxietăţii asupra comportamentului şi implicit asupra performanţei sunt descrise de literatura de specialitate ca fiind diferite în funcţie de dificultatea şi complexitatea sarcinii, mărimea anxietăţii şi de experienţa de viaţă a subiectului. Experienţe diferite de viaţă şi structuri de personalitate diferite conduc la răspunsuri şi comportamente diferite. O parte din oameni au o reacţie de stupoare – inhibiţie, exprimată prin comportament încetinit, sunt marcaţi de lipsa apetitului şi insomnii, cu încercări de izolare socială. Devenită pregnantă, această stare se manifestă ca simptom depresiv. Alţi oameni, dimpotrivă, reacţionează agitat şi hiperactiv, sunt irascibili, cu manifestări supradimensionate, la limită. Ambele categorii de oameni au în comun preocuparea de a diminua starea de tensiune, atât de neplăcută. Demersul lor poate utiliza tehnici raţionale, cât şi moduri iraţionale şi inconştiente. Toţi sunt sensibili şi adoptă comportamente de urgenţă. La intrarea în luptă, starea de tensiune este extremă, mulţi au impresia că intră în haos, în ceaţă. Este imperioasă nevoia de ordine din cauza pierderii simţului orientării. Sentimentul de frică şi frustrare este general, nu există excepţii. Se obobseşte frecvent şi se simt palpitaţii, sudoare rece, uscăciunea gurii, tremurături ale corpului, slăbiciune până la paralizie, etc. Toate aceste reacţii sunt considerate normale, deoarece diminuează, dar nu blochează total capacitatea de acţiune. Modurile de reacţie la pericol şi de manifestare a fricii sunt însă diferite. Ele depind de particularităţile biologice şi psihice ale individului, dar şi de factorii sociali, care au un rol foarte important. În cazul pericolului neaşteptat, experienţa din cel de-al doilea război mondial şi din războaiele locale a arătat că 25% din militari fac faţă foarte repede şocului iniţial şi acţionează în mod raţional şi oportun. Aceştia fac parte din categoria indivizilor stabili şi echilibraţi, cu pragul de toleranţă la pericol foarte ridicat. Aceşti militari reprezintă elita pe care se poate baza comandantul. Marea majoritate a militarilor, aproximativ 60-70%, pot suporta şi controla uşor tulburările psihice. În condiţiile în care pericolul este destul de puternic, aproximativ 10% din militari pot manifesta tulburări psihice, comportamente deviante, neadaptate. Ei nu se pot adapta condiţiilor respective şi o pot lua într-o direcţie nedorită; de exemplu împotriva comandanţilor. Numeroase atitudini agresive ale militarilor faţă de comandanţi s-au manifestat în armata americană în timpul războiului din Vietnam. Numai în cursul anului 1971 s-au înregistrat 363 tentative de atac ale militarilor împotriva ofiţerilor, din care au murit 45, 118 au fost grav răniţi şi 200 răniţi uşor. Principiile conducerii situaţionale ascund însă anumite „capcane”. Liderul trebuie să fie extrem de atent pentru a nu se lăsa păcălit de „plăcerile” abuzului de putere, insuficienţei în comunicare sau alte astfel de „posibilităţi”. Pentru a evita abuzul de putere este nevoie de personalităţi la care instinctele vitale se armonizează cu tendinţele normative; liderul ideal trebuie să 51 descopere şi să menţină echilibrul între voinţa ambiţioasă a randamentului şi sentimentul înţelept al responsabilităţii. Peste tot unde lipseşte fermitatea de caracter şi libertatea interioară, se pot produce abuzuri de putere. În cadrul analizei situaţionale a conjuncturii, liderul determină caracterul acesteia din urmă, putând astfel să-şi impună voinţa de putere în contextul unei stări de criză, conducând organizaţia în mod autoritar, chiar dacă este înconjurat de colaboratori buni. Prin studii repetate, s-a evidenţiat că există lideri care consideră toate situaţiile ca fiind situaţii de criză şi se comportă ca atare, nesimţindu-se bine decât atunci când rezolvă preoblemele făcând o demonstraţie de autoritate. În urma abuzurilor de putere comise de dictatorii sistemelor fasciste, naţional-socialiste şi comuniste, secolul al XX-lea a inaugurat o epocă care nu mai crede în autoritate, astfel încât comportamentul celor care se încadrează în astfel de „modele” generează neîncredere. Neputinţa relativă a numeroşilor şefi politici în statele democratice constituie dovada acestei atitudini antiautoritare care decurge, în ultimă instanţă, din teama faţă de posibila reapariţie a unor abuzuri de putere spre care înclină conducătorii dominatori. Este important să se înlocuiască această neîncredere prin încurajarea liderului care se distinge prin libertatea sa interioară, natura sa independentă şi prin conştiinţa responsabilităţilor sale faţă de întreaga comunitate. În afara posibilităţilor de abuz de putere, comportamentul situaţional al liderului mai poate genera şi insuficienţa în comunicare. Aceasta apare acolo unde lipseşte dialogul. Astfel, se poate întâmpla ca un colaborator să evalueze greşit sugestiile liderului şi să le interpreteze ca pe un ordin – adică contrariul a ceea ce s-a dorit să fie, aşa cum pot da unor decizii imperative sensul de sugestii, atribuindu-se o libertate de acţiune destul de largă, generându-se disfuncţionalităţi. 3.4. Comportamentul în situaţii excepţionale şi gestionarea stresului de către liderul militar. Situaţia de război este o împrejurare de viaţă excepţională, o experienţă existenţială deosebită, în care nota dominantă este maxima solicitare psihică şi fizică, perceperea permanentă a incertitudinii, a ameninţării şi riscului pierderii vieţii. „Nu vrem să recunoaştem că războiul înseamnă, în esenţă, moarte, deşi acesta este cel mai simplu adevăr cu putinţă. Mai mult, el este atât de simplu, încât mulţi filozofi în problemele războiului trec pe lângă el, în favoarea pseudoadevărurilor, care au un efect mult mai misterios” aprecia cu sinceritate Marshall, în cartea sa „Soldaţi în foc”. „La urma urmei, lupta incumbă elementul pericol”46. În aprecierea pericolelor existente pe câmpul de luptă trebuie să se pornească de la adevărul că nu sunt ameninţate numai viaţa sau sănătatea militarilor, ci şi aşa numita “sănătate psihică”. Cercetările efectuate după cel deal doilea război mondial pun în evidenţă faptul că mulţi militari, fără vătămări fizice, au trebuit să fie trataţi din punct de vedere psihiatric. În aceste cazuri se vorbeşte despre aşa numitul Posttraumatic Stress Disorders.În cercetarea acestor 46 Clausevitz, C., Despre război, Editura Militară, Bucureşti, 1982, p. 26. 52 fenomene s-a constatat că, în timpul luptei, nu este ameninţată numai sănătatea militarilor, ci şi alte componente, cum ar fi: integritatea fizică, integritatea psihică şi integritatea socială. În ceea ce priveşte ameninţarea integrităţii fizice, se apreciză că este vorba de solicitarea fizică în luptă în condiţii de temperatură ridicată, foame, lipsă de somn etc., precum şi de vătămări fizice, răni şi chiar pierderea vieţii.Adesea, frica de mutilare este mult mai accentuată decât frica de moarte, iar frica că nu-ţi vei putea îndeplini o misiune din cauza unei răni este mai mare decât frica că vei fi într-adevăr rănit. Existenţa pericolului morţii, rănirii, mutilării, dezonorării, captivităţii generează la indivizi şi grupuri sociale multiple reacţii negative, care cel mai adesea se manifestă prin frică, oboseală şi epuizare, având ca răspuns comportamental reducerea până la anulare a voinţei de luptă şi a eficienţei acţionale. De cele mai multe ori, dominantei psihologice, care este incertitudinea, i se adaugă efortul adaptiv de dominare a condiţiilor dificile de mediu extrem: privarea de odihnă şi somn, igienă şi confort redus, condiţii climaterice, de timp şi anotimp foarte dure, deficit sau exces de informaţii contradictorii, conflicte morale sau decizionale acute – într-un cuvânt ruperea ritmului obişnuit al existenţei. Eventualele „compensări” afective pot lipsi, fiind resimţită cu acuitate separarea de familie şi de grupul de prieteni. Situaţia de război şi situaţiile excepţionale din timp de pace, care sunt în legătură directă cu pericolele ce planează asupra vieţii, implică solicitări psihice şi fizice maxime. Într-unul dintre cele mai cunoscute studii socio-psihologice din timpul celui de-al doilea război mondial, „Soldatul american”, volumul doi, intitulat „Lupta şi urmările ei”, R. Williams şi B. Smith evidenţiază caracteristicile luptei ca situaţii de stres. Autorii enumeră 12 caracteristici: - pericol asupra vieţii, asupra unor părţi ale organismului şi sănătăţii; - febră; - hrană, apă şi îmrăcăminte insuficiente; - muncă pe timp îndelungat, somn insuficient; - lipsa relaţiilor sexuale; - lipsa de încredere şi bunăvoinţă; - pierderea camarazilor şi privirea răniţilor şi morţilor; - limitarea posibilităţilor de deplasare; - incapacitatea şi limitarea posibilităţilor de orientare; - conflictele interioare (între simţul datoriei şi întegritatea personală, acceptarea normelor de trai în colectivitate şi imperativele luptei); - sentimentul că omul nu înseamnă nimic (el este unealtă); - lipsa unei vieţi private şi constrângerea permanentă la viaţa în colectiv. Realitatea dură a luptei îl supune pe militar la multe încercări şi îl obligă să rezolve multe probleme grele. Toate calităţile psihice şi fizice ale omului, toată experienţa sa de viaţă şi întregul său potenţial sunt supuse la grele încercări. Încrederea în liderii militari, în camarazi, certitudinea în judecata războiului şi în victorie, încrederea în armamentul propriu, buna instruire. 53 Educarea sentimentului răspunderii şi alţi factori ai coeziunii în război influnţează în mod nemijlocit capacitatea militarului de a-şi stăpâni frica. În lupta împotriva fricii, psihologul militar englez P. Watson, scoate în evidenţă sângele rece al liderilor, calmul în conducere, posibilitatea de a face glume, de a „da de lucru” oamenilor; de a şti să stăpânească frica şi panica; de a transmite militarilor to timpul informaţii despre situaţia de luptă; de a şti să înlăture din cadrul colectivului situaţiile care creează fenomenele de indispoziţie, depresie, reacţii negative la militari. Preşedintele Roosevelt a spus în 1933, în primul său discurs prezidenţial: „Singurul lucru de care trebuie să ne fie frică este teama propriu-zisă, teama fără nume, fără motiv şi fără justificare, care însă paralizează, necesitând un mare efort pentru a transforma regresul în înaintare”. Roosevelt ar fi putut să adauge că ne temem nu numai de necunoscut, ci şi, fără motiv, de ceea ce ni s-ar putea întâmpla. Sentimentul de teamă este, de cele mai multe ori, iraţional, şi ceea ce nu ne produce teamă poate fi, de departe, mult mai periculos. Multe persoane se tem de război, deşi aparent nu le este frică de moarte teribilă şi prelungită cauzată de efectele tutunului şi alcoolului. Teama, ca asociere emotivă între laşitate şi dezonoare, se leagă, în special, de câmpul de luptă. Este evident că apare şi în timp de pace dar, în acest caz, este decrisă în termeni mai puţini clari, pe care societatea îi acceptă mai uşor. Suntem preocupaţi, dar nu speriaţi de crizele de la locul de muncă sau din familie; avem fobii, dar nu teamă, de spaţiile deschise sau închise, de asemenea, de murdărie şi promiscuitate, de infecţii, de păianjeni şi, în sfârşit, de circumstanţe care ar putea fi înspăimântătoare. Inserat într-o situaţie periculoasă, subiectul îşi acordă, în urma anticipării, reprezentării şi evacuării, un anumit grad de „periculozitate”. El nu se raportează la o „realitate subiectivă”, percepută, filtrată de propria personalitate. Astfel se trece de la un risc obiectiv, exprimat în termen de probabilitate, la un risc evaluat subiectiv. Cerinţele situaţiei sunt analizate prin prisma capacităţii sale potenţiale (aşa cum o percepe) şi a resurselor disponibile. Strategiile de „a face faţă” şi de a rezista impactului acestora se bazează pe resursele personale şi sociale, care au ca expresie următoarele atitudini şi manifestări: - încrederea pe care luptătorul o are în forma fizică bună, în instrucţie (eventual, experianţa de luptă), în calitatea armamentului şi tehnica de luptă (instrumentele acţiunii) – acestea conferă sentimentul de control asupra situaţiei şi diminuarea efectului evenimentelor agresive (domeniul fizic); - respectul de sine, asociat cu voinţa de a face faţă situaţiei şi a ieşi victorios; atitudine optimistă şi pozitivă faţă de sine, de camarazi, de comandanţi, de evenimentele prezente şi viitoare (domeniul afectiv – volitiv); - coeziunea grupului, dată de ansamblul relaţiilor în care este plasat subiectul, în care se percepe util, acceptat, important şi convins că 54 oricând poate conta pe sprijinul camarazilor săi şi li se poate confesa (domeniul social); - adeziune, acceptare (acomodare) – la situaţie, rezultat al funcţionării unui „cadru de orientare şi devoţiune” stabil şi solid, care permite să accepte şi să treacă peste încercările dure ale luptei, păstrând, totuşi, un echilibru al vieţii şi o „detaşare”, eventualul său sacrificiu având sens şi semnificaţii pozitive (domeniul spiritual). În situaţii limită, omul este „programat” să atace sau să fugă – instinctul de conservare îl determină numai în aceste două posibilităţi de alegere. Dar câmpul de luptă nu face totdeauna oportun acest comportamnet de tip „reacţie”. Este nevoie de un comportament dezirabil numai în raport cu scopul luptei – înfrângerea adversarului şi/sau îndeplinirea misiunii. De aceea, înainte de a fi operaţional pe câmpul de luptă, va trebui să devină operaţional prin intrucţie şi educaţie. Literatura de specialitate abundă în modele explicative ale comportamentului uman în situaţia limită, deci cele de risc, ameninţare şi incertitudine. Se vorbeşte de curaj, temeritate, asumarea riscului, stabilitatea emoţională, rezistenţă, etc., şi se indică principiile pregătirii psihice a militarilor şi metodelor aferente. Sub aspect psihologic, nota comună şi totodată esenţială a comportamentului dezirabil în aceste împrejurări de viaţă este prezenţa încrederii cu diferite grade de forţă, care asigură o „imunitate internă” faţă de loviturile realităţii, decepţii şi eşecului. S-a observat că militarii au un mod foarte diferit de a-şi domina stresul în timpul luptei, pentru a-şi îndeplini misiunea. În principiu, trebuie să se facă diferenţă între faza de aşteptare,de dinaintea luptei, şi cea de desfăşurare efectivă a luptei, nu numai datorită solicitării psihice diferite, ci şi datorită modurilor distincte de abordare a posibilităţii surmontării acestuia în cele două faze. Emoţional, ceea ce domină faza de pregătire şi aşteptare a luptei este frica. Ea poate fi mai mult sau mai puţin stăpânită, poate fi relativ controlată sau poate fi dominantă asupra deciziei şi comportamentului. Disconfortul puternic resimţit, ce apare atunci când cineva se află în faţa unei situaţii limită, conflictuale, este trăit cu deosebită intensitate. Acum militarul va analiza contradicţia dintre constrângerile din afară (naturale şi sociale) şi trebuinţele sale primare. Îşi va pune multe întrebări, în general asupra sensului introducerii sale în luptă şi şanselor sale de a îndeplini misiunea şi de a supravieţui.Tensiunea psihică va fi maximă dacă nu va găsi răspuns acceptat de sine la aceste întrebări. Înainte de luptă, fiecare militar face o evaluare critică şi o informare asupra şanselor sale de succes, respectiv insucces ale unităţii sale. Fie şi la nivelul simţului comun, fiecare evaluează efectivul de luptă, dispozitivul, înzestrarea cu echipament şi armament.Dacă rezultatul evaluării este defavorabil, atunci există premise slabe pentru crearea, respectiv menţinerea moralului de luptă şi vor fi necesare relaţii puternice de încredere, care să compenseze percepţia superiorităţii clare a inamicului (conducere eficientă şi credibilă, încredere în grupul primar etc.) . 55 Stresul apare atunci când individul se simte ameninţat în existenţa sa fizică sau psihică. Zgomotul, lipsa de informaţii, deficienţele ce periclitează viaţa însăşi (legate de somn, mâncat, băut) sau ameninţarea directă stimulează stresul. Factorii de stres imediat în timpul luptei sunt: focul, confruntarea cu morţii, răniţii şi mutilaţii, multitudinea solicitărilor fizice. Focul influenţează psihic mai ales când este intens şi foarte apropiat sau, dimpotrivă, este perceput ca “abstract”, venit “din cer”. Morţii, răniţii, mutilaţii nu impresionează atât prin sentimentul de neajutorare, cât prin ilustrarea propriei vulnerabilităţi. La toate acestea se adaugă, de regulă, solicitările fizice extreme (oboseală, frig, umezeală, căldură, sete şi foame) , care amplifică stresul şi limitează capacitatea de luptă. Pe baza literaturii de specialitate, psihologii militari elveţieni apreciază că, în legătură cu stresul de luptă, trebuie să se aibă în vedere următoarele concluzii : • stresul de luptă apare în urma diferenţei dintre ameninţarea exterioară şi competenţa proprie ; • stresul de luptă înseamnă destabilizare, reacţie de alarmă, frică datorită diminuării resurselor psihice şi fizice ; • stresul de luptă este invers proporţional cu eficienţa în luptă ; cu cît stresul de luptă este mai redus, cu atât este mai mare eficienţa în luptă a fiecărui militar şi a fiecărui microcolectiv militar; • la un capăt al scalei eficienţei în luptă se află reacţiile specifice sentimentului de frică, iar la celălalt curajul şi vitejia. Principala cauză a apariţiei stării de stres constă în teama de efectele distructive ale armamentului şi tehnicii de luptă. În acest sens, în revista engleză ,,War in Peace" se subliniază următoarele : ,,Teama este reacţia firească a omului faţă de pericol. Starea de teamă este însoţită de accelerarea bătăilor inimii, neîncredere în forţele proprii, uscăciune în gură”. Specialiştii militari din ţările membre N.A.T.O. consideră că stresul de luptă are ca urmări stări psihice anormale, care reduc în mod substanţial capacitatea de luptă. Astfel, apar stări de frică, depresive, însoţite de manifestări de isterie şi panică. De asemenea, se înregistrează paralizie motrică, pierderea capacităţii de orientare în spaţiu şi timp, reducerea acuităţii auditive şi vizuale sau pierderea auzului şi vederii, pierderea simţului tactil, reducerea capacităţii de memorare sau chiar pierderea memoriei. Militarii nu sunt în stare să execute nici cele mai simple operaţii, cum ar fi, de exemplu, luarea liniei de ochire. Au fost cazuri când camarazii au fost consideraţi inamici şi, ca urmare, s-au luat măsuri de autoapărare. De menţionat că stresul de luptă s-a înregistrat atât în rândul militarilor supuşi direct efectelor armamentului, tehnicii de luptă şi efortului fizic, cât şi al personalului din statele-majore, punctele de comandă şi chiar în rândul comandanţilor. De exemplu, în timpul războiu56 lui arabo-israelian din 1967, şeful statului-major al armatei israeliene, generalul Rabin, a suferit o puternică traumă psihică. Astfel, în primele şapte zile, acesta s-a bâlbâit, a vorbit incoerent. Apoi, în următoarele două zile, nu a mai putut vorbi, intrând în transă. Apoi s-a produs slăbirea completă a forţei fizice, fapt ce a determinat renunţarea la funcţia sa. Se apreciază că au fost cazuri când, din cauza stresului de luptă, state-majore complete au fost scoase din luptă. Manifestările caracteristice la eşalonul stat-major sunt: situaţii conflictuale, dezorganizarea conducerii, formularea imprecisă a hotărârilor, planificarea incompletă a acţiunilor de luptă şi a cooperării subunităţilor şi unităţilor. Dar consecinţele stresului de luptă se manifestă şi în timp de pace. Puterea distructivă a armamentului şi tehnicii de luptă, acumularea tot mai accentuată a noi mijloace de luptă, teama faţă de un război nuclear influenţează negativ psihicul oamenilor. De exemplu, anual, unii din militarii americani, care au acces la armamentul nuclear, se sustrag şi renunţă la îndeplinirea atribuţiilor ce le revin ca urmare a factorilor de stres. Specialiştii militari din armatele statelor capitaliste membre NATO apreciază că stresul pe câmpul de luptă constituie unul din cei mai importanţi factori care influenţează desfăşurarea şi deznodământul acţiunilor de luptă. Traumele psihice cauzează pierderi importante în rândul efectivelor luptătoare, având efecte grave şi de lungă durată. Preîntâmpinarea acestor traume şi mobilizarea militarilor pentru acţiuni curajoase depind în mare măsură de competenţa conducerii şi de calităţile tactice ale comandantului de subunitate. Traumele psihice grave (reacţiile psihice în luptă) au cauzat pierderi serioase în rândurile armatei israeliene, atât în războiul araboisraelian din 1973, cât şi în războiul din Liban din anul 1982.În aceste războaie, intensitatea luptei şi stresul în luptă au redus eficacitatea acţiunilor de luptă şi au condus la depresiune psihică. În războiul din 1973, israelienii i-au retras în zonele din spatele frontului pe toţi cei traumatizaţi psihic; nici unul dintre aceştia nu a mai putut fi trimis pe front în timpul războiului, mulţi devenind definitiv inapţi pentru serviciul militar. În schimb, ca urmare a preluării şi utilizării, după 1973, a metodei americane de refacere, care include şi un tratament de scurtă durată, 60% din militarii israelieni care au suferit traume psihice în cursul războiului din 1982 au putut fi trimişi din nou pe front, în decurs de 72 de ore. Importanţa ce se acordă comportamentului oamenilor în situaţii de stres este dovedită şi de faptul că la cel de-al XXI-lea Congres Internaţional de Psihologie de la Paris, din anul 1976, a fost consacrat un simpozion special acestei problematici. Concluzia generală rezultată din materialele prezentate de cercetători a fost că, încă din timp de pace, trebuie întărită stabilitatea emoţională a militarilor (capacitatea suportării privaţiunilor, rezistenţa în faţa pericolului, capacitatea suportării solicitărilor emoţionale neplăcute şi altele). În legătură cu aceasta, în articolul 57 „Conducerea militară a oamenilor în situaţii critice", H. Gecke arată că pe câmpul de luptă frica este mult mai periculoasă decât baioneta şi glonţul, mai ales pentru militarii popoarelor civilizate, neobişnuiţi cu foamea, setea, arşiţa, frigul, acţiunea pe timp de noapte, izolarea etc. La aceeaşi concluzie ajunge şi Watson în cartea „Război împotriva sufletului". În subcapitolul „Să supravieţuieşti şi acolo unde alţii mor", autorul analizează solicitările psihice şi fizice ale militarilor din echipajele submarinelor, scafandrilor, cosmonauţilor, militarilor din regiunile arctice, militarilor care nu dorm o perioadă îndelungată de timp, participanţilor la podul aerian berlinez 1948—1949, comportamentul militarilor pe timpul pregătirii şi după executarea loviturii nucleare şi subliniază cinci posibilităţi neplăcute de supravieţuire în aceste condiţii. Ele sunt: suferinţa, indiferenţa, foamea şi setea, plictiseala şi singurătatea. Pentru depăşirea acestor greutăţi, autorul atribuie cea mai mare importanţă conducerii. Stresul de luptă nu poate fi evitat, dar poate fi redus prin instruirea sistematică a trupelor, formarea deprinderilor necesare îndeplinirii sarcinilor şi printr-un antrenament intens al statelor majore în munca de grup. Competenţa comandanţilor influenţează pozitiv moralul trupelor în luptă. Este, deci, necesar ca toţi comandanţii să-şi menţină eficienţa. În timp ce, în perioada de instrucţie, încrederea trupelor în propriul comandant depinde de competenţa sa militară, de înţelegerea şi de grija sa faţă de subordonaţi, în luptă, competenţa militară devine factorul determinant al raportului trupe-comandant. Comandanţii care dispun de competenţa necesară joacă un rol deosebit în determinarea încrederii în propriile forţe şi a capacităţii de luptă a unităţilor şi reduc, în consecinţă, efectul stresului de luptă.O mai mare încredere în comandanţi se observă la unităţile şi subunităţile cu un înalt spirit combativ individual şi colectiv.Spiritul combativ colectiv se află în strânsă legătură cu eficacitatea tactică a subunităţii, cu spiritul de echipă care se manifestă în timpul luptei, cu încrederea în comandant şi cu modul în care militarii îşi evaluează propriile posibilităţi. Dacă aceşti factori au valori scăzute, militarii subunităţii vor fi pur şi simplu imobilizaţi de teamă. Spiritul combativ colectiv depinde în mare măsură de cel individual. Dintre componentele spiritului combativ individual au fost scoase în evidenţă: încrederea în comandantul de subunitate şi în propria pregătire de luptă, înţelegerea legitimităţii războiului purtat, încrederea în armamentul din dotare şi în propriile calităţi umane; încrederea în capacitatea de luptă a camarazilor şi a subunităţii, precum şi în calitatea relaţiilor dintre comandant şi subordonaţi. Merită remarcat că militarul percepe în mod complex competenţa profesională a comandantului său, de la competenţa sa generală până la modul în care acesta adaptează misiunea primită de la eşalonul superior la caracteristicile pozitive şi negative ale subordonaţilor săi. Pe lângă toate acestea, un element fundamental al competenţei comandantului şi, deci, al încrederii depline în acesta îl constituie exemplul personal al 58 comandantului, modul în care acesta demonstrează că are încredere în sine, în subordonaţii săi şi în armamentul din dotare. În armatele moderne, s-a recunoscut faptul că orice militar îşi are limitele sale. În timpul celui de-al doilea război mondial, trupele de uscat ale S.U.A. au stabilit pentru fiecare militar maximum 250 de zile, iar cele britanice 400 de zile de participare efectivă la lupte. Însă, mult înainte de împlinirea acestor termene oficiale, aceştia nu mai erau de mare folos în scopuri militare. Experienţa conflictelor militare arată că o parte importantă a pierderilor în forţă vie o constituie aşanumitele pierderi determinate de stresul de luptă sau pierderi de ordin psihic. De exemplu, la sfârşitul războiului dus de S.U.A. împotriva Vietnamului, aproximativ 61% din pierderile în forţă vie s-au datorat stresului de luptă. În războiul araboisraelian (1973) şi în timpul intervenţiei Israelului în Liban (1982), din 100 răniţi 30, respectiv 20 militari, au fost scoşi din luptă ca urmare a stresului. În războiul ruso-japonez, din 1904-1905, s-a recunoscut pentru prima oară, în mod oficial, existenţa unor victime ale stresului luptei. Spitalul militar central de psihiatrie rus de la Harbin (China) a înregistrat, până la sfârşitul anului 1904, peste 1700 de cazuri, dar numărul victimelor stresului a fost de patru-cinci ori mai mare decât cel al militarilor spitalizaţi din alte motive. Conducerea politico-militară a S.U.A. şi a ţărilor membre N.A.T.O. acordă o atenţie tot mai mare problemelor pregătirii psihologice a trupelor pentru a putea face faţă cerinţelor războiului modern. Până nu demult, specialiştii militari occidentali — psihologi, sociologi, politologi — considerau că posibilităţile omului pe câmpul de luptă pot fi completate prin creşterea gradului de complexitate a armamentului şi tehnicii de luptă, că, în condiţiile „computerizării" şi „robotizării" forţelor armate, rolul factorului uman se va reduce considerabil. În prezent, se constată o schimbare a concepţiilor privind rolul factorului uman în război, se înregistrează un interes sporit faţă de pregătirea psihologică a militarilor.Este necesar un astfel de interes, întrucât după anii de istorie militară consemnată, cunoştinţele noastre despre lumea specifică a militarului în luptă sunt încă extrem de reduse, este o lume care nu a fost încă descoperită, în bună parte, nici de teoria militară şi nici de istoria militară. 59 Capitolul 4 Studiu de caz privind activitatea liderului şi factori de influenţare În capitolele anterioare am încercat să realizez un cadru teoretic în limitele căruia să se desfăşoare studiul de caz propus. Am prezentat succint activitatea liderilor, leadershipul, precum şi “mediul” în care aceştia acţionează, adică organizaţiile. În accepţiunea generală, liderul –persoana investită cu puteri de decizie – este sau ar trebui să fie purtătorul etichetei de competenţă, înţelegând prin aceasta, capacitatea de a lua o decizie optimă într-o problemă anume, într-o situaţie dată. Competenţa liderului, motivaţia pentru leadership (munca de lider) , influenţa stilului său de conducere, capacitatea de a-i determina pe subordonaţi să-l urmeze, dar şi modul în care subordonaţii îi percep întreaga activitate, constituie fundamentul acestui studiu de caz realizat la nivelul Academiei Forţelor Terestre “Nicolae Bălcescu” Sibiu. Alegerea eşantionului şi a obiectivelor cercetării OBIECTIVE 1. Evidenţierea calităţilor pe care trebuie să le îndeplinească liderul. 2. Identificarea gradului de influenţare pe care-l exercită situaţia asupra performanţei obţinute de lider. 3. Flexibilitatea stilului de conducere şi nivelul de informare ca repere ale eficacităţii leadershipului. IPOTEZE 1. Cu cât un lider va da dovadă de înţelegere, flexibilitate, adaptare la schimbări, cu atât deciziile luate şi acţiunile întreprinse vor avea rezultate superioare. 2. Succesul sau insuccesul liderului militar este determinat, în primul rând, de situaţia în care acesta acţionează. 60 3. Flexibilitatea stilului de conducere, adaptarea lui la situaţie, precum şi nivelul ridicat de informare, sunt aspecte definitorii care stau la baza calităţii deciziilor şi implicit a eficacităţii leadershipului. EŞANTIONAREA Cercetarea s-a realizat pe un eşantion reprezentativ, fiind compus din 145 de persoane (studenţi militari şi ofiţeri) selecţionaţi arbitrar. S-a încercat pe cât posibil să se selecţioneze persoane din diferite medii de provenienţă, de sex diferit şi de vârste diferite. Eşalonul obţinut este redat în tabelul de mai jos: Statut Ofiţeri Studenţi Sex Feminin Mediu de Rural Urban provenienţă Vârstă 22-26 26-30 +30 Masculin Rural Urban 1 5 7 3 13 12 Feminin Rural Urban 6 10 2 Masculin Rural Urban 20 1 59 2 1 3 ALEGEREA TEHNICII DE CERCETARE Întrucât cercetarea are ca obiective cunoaşterea opiniilor, a atitudinilor referitoare la caracteristicile şi comportamentul liderilor, la modul cum situaţia îl influenţează, precum şi la factori care determină eficacitatea leadershipului, am considerat oportună utilizarea chestionarului, şi datorită faptului că subiecţii sunt numeroşi. Chestionarul este o modaliate eficientă de culegere a informaţiilor într-un timp scurt şi asigură subiecţilor confidenţialitate maximă. Acesta cuprinde un număr de 24 de întrebări. ANALIZA DATELOR Întrebarea nr. 1: Care sunt principalele cinci caracteristici pe care trebuie să le aibă un lider militar? În urma analizării răspunsurilor am observat că pregătirea profesională şi responsabilitatea sunt în unanimitate solicitate şi considerate cele mai importante. În ceea ce priveşte următoarele trei caracteristici răspunsurile sunt mai diferite; ele variază de la curaj, intuiţie, integritate, la carismă, onestitate, demnitate. Ponderea mai mare o au însă cinstea, adaptabilitatea şi bun “comunicator” . 61 Diagrama nr. 1:Principalele caracteristici ale liderilor 40 30 20 10 0 pregatire profesionala responsabilitate cinste adaptabilitate bun "cunoscator de oameni" Întrebarea nr. 2: Numerotaţi în ordine crescătoare, în funcţie de importanţa lor, următoarele caracteristici ale liderului militar. - moralitate - resonsabilitate - curaj - onestitate - carismă - integritate - demnitate - intuiţie - bun “comunicator” Răspunsurile au arătat că responsabilitatea este considerată o caracteristică foarte importantă în activitatea liderilor, urmată îndeaproape de integritate şi carismă. 98% din subiecţi au ales, ca fiind cea mai importantă, responsabilitatea, iar 2% au ales integritatea. Pe următoarea poziţie, ca importanţă, 52% au ales integritatea, iar restul de 48% au ales carisma. Următoarele poziţii au fost mai diversificate. În urma analizei s-a putut observa următoarea ierarhizare: responsabilitatea, integritatea, carisma, moralitatea, demnitatea, curajul, onestitatea, bun “comunicator”, şi intuiţia. 62 Diagrama nr. 2: Caracteristicile liderilor moralitate re sponsabilitate curaj one stitate carisma inte gritate demnitate intuitie bun "comunicator" Întrebarea nr. 3: Cât de importantă este pregătirea profesională în cadrul activităţii liderului? Variante de răspuns Foarte importantă Importantă Mai puţin importantă Nesemnificativă Total Studenţi 25% 15% 40% Ofiţeri 50% 10% 60% Total 75% 25% 100% Tabel nr. 1 Distribuţia răspunsurilor referitoare la importanţa pregătirii profesionale a liderului. De remarcat la această întrebare este faptul că răspunsurile se încadrează exclusiv în segmentul “foarte importantă” şi “importantă”, neexistând nici un răspuns în segmentul următor. Pregătirea profesională este necesară în orice domeniu, cu atât mai mult în domeniul militar unde responsabilităţile sunt mult mai mari, fiind vorba de vieţi omeneşti. Pregătirea profesională a liderului este considerată foarte importantă de 75% din cei chestionaţi, 25% optând pentru varianta “importantă”. Întrebarea nr. 4: Încrederea în persoanele aflate în subordinea dumneavoastră este esenţială pentru o activitate eficace? 63 Variante de răspuns Total de acord De acord Oarecum de acord Dezacord Total dezacord Total Studenţi 25% 12% 3% 40% Ofiţeri 50% 8% 2% 60% Total 75% 20% 5% 100% Tabel nr. 2 Distribuţia răspunsurilor referitoare la necesitatea existenţei încrederii în subordonaţi pentru o activitate eficientă. Încrederea în subordonaţi nu pare a fi o problemă esenţială, dar nici una de neglijat. 75% din subiecţi consideră că încrederea trebuie să existe, 20% sunt nedecişi, iar 5% nu o consideră necesară. Trebuie remarcat că nu au fost atinse extremităţile. Întrebarea nr. 5: În ce măsură credeţi că ar trebui ca liderii să-şi cunoască subordonaţii? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi 25% 10% 5% 40% Ofiţeri 35% 20% 5% 60% Total 60% 30% 10% 100% Tabel nr. 3 Distribuţia răspunsurilor referitoare la gradul de cunoaştere al subordonaţilor de către lideri 60% din subiecţi consideră că este eficient să-ţi cunoşti subordonaţii foarte bine, 30% nu adoptă o cunoaştere aprofundată, în timp ce 10% se mulţumesc doar cu o cunoaştere superficială. Întrebarea nr. 6: Liderul ar trebui să adopte o atitudine apropiată de subordonaţi, sau prezenţa lui să-i inhibe? Nu au fost răspunsuri în favoarea inhibării. Se accentuează ideea că relaţia dintre lideri şi subordonaţi nu trebuie să fie exclusiv una formală. Liderul nu trebuie să-i inhibe, ba din contră, subordonaţii trebuie să simtă că pot comunica cu el, că se pot baza în orice problemă pe ajutorul lui. Întrebarea nr. 7: Ce atitudine aveţi în legătură cu propunerile şi iniţiativele subordonaţilor? 64 Propunerile şi iniţiativele subordonaţilor nu trec neluate în seamă. Doar 1% din subiecţi au considerat că şi le-ar însuşi, 4% nu sunt interesaţi de acestea, Diagrama nr. 3: Atitudinea liderilor fata de initiativele subordonatilor 100% 80% 60% 40% 20% Ofiteri Studenti 0% neinteresat receptiv si le însuseste interesat dar nu aplica în timp ce 6% sunt de acord doar să le asculte nu să le şi aplice, iar 89% sunt interesaţi de propunerile şi iniţiativele subordonaţilor. Întrebarea nr. 8: Consideraţi că luarea deciziilor este sarcina exclusivă a factorilor de conducere din unitate? Variante de răspuns Total de acord De acord Nedecis Dezacord Total dezacord Total Studenţi 33% 5% 2% 40% Ofiţeri 52% 5% 3% 60% Total 85% 10% 5% 100% Tabel nr. 4 Distribuţia răspunsurilor referitoare la luarea deciziilor ca sarcină exclusivă a factorilor de conducere Deciziile sunt considerate ca fiind ceva specific şi obligatoriu pentru factorii de conducere de 85% din totalul de subiecţi chestionaţi. Doar 5% dintre ei consideră firesc ca deciziile să nu aparţină exclusiv factorilor de conducere, iar 10% sunt nedecişi. Întrebarea nr. 9: Care sunt cele mai importante aspecte ce influenţează procesul decizional? Principalele aspecte considerate ca fiind factori ce influenţează procesul decizional au fost multe şi diversificate, dar câteva au predominat. Acestea sunt următoarele: flexibilitatea, adaptarea stilului de conducere la situaţie; pregătirea 65 profesională a liderului; cunoaşterea subordonaţilor; eventualele interese personale; starea psihomorală. Întrebarea nr. 10: În ce măsură v-aţi baza pe intuiţie în luarea deciziilor? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi 5% 10% 15% 5% 5% 40% Ofiţeri 10% 15% 20% 5% 10% 60% Total 15% 25% 35% 10% 15% 100% Tabel nr. 5 Distribuţia răspunsurilor referitoare la importanţa acordată intuiţiei în cadrul procesului decizional Răspunsurile la această întrebare au fost surprinzătoare. Se pare că aşa cum unii au încredere în intuiţie, alţii o desconsideră total. Variantele de răspuns au fost foarte diversificate. Astfel, 15% au optat pentru prima variantă de răspuns, 25% pentru cea de-a doua, 35% pentru cea de-a treia, 10% pentru cea de-a patra şi 15% pentru ultima variantă. Întrebarea nr. 11: În ce măsură credeţi că subordonaţii ar trebui să se implice în procesul decizional, având în vedere că orice hotărâre îi influenţează în mod direct? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi Ofiţeri Total 16% 24% 40% 10% 50% 60% 26% 74% 100% Tabel nr. 6 Distribuţia răspunsurilor referitoare la gradul de implicare al subordonaţilor în procesul decizional 66 Deşi îi influenţează în mod direct, subordonaţii nu trebuie să se implice în procesul decizional, cu atât mai mult cu cât majoritatea au fost de acord că decizia este sarcina exclusivă a factorilor de conducere. Acesta a fost părerea majorităţii, mai exact a 74% din subiecţi. Restul de 26% au considerat oportună o oarecare participare a subordonaţilor. De acestă dată segmentul superior a fost “ignorat”. Întrebarea nr. 12: Consideraţi că o cât mai bună informare precum şi o actualizare permanentă a informaţiilor este o cerinţă obligatorie în cadrul procesului decizional? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi 36% 2% 2% Ofiţeri 56% 4% Total 92% 6% 2% 40% 60% 100% Tabel nr. 7 Distribuţia răspunsurilor referitoare la informare ca cerinţă a procesului decizional Informarea este esenţială pentru activitatea decizională. Permanenta actualizare a informaţiilor este de asemenea o cerinţă vitală. Nu se pot lua decizii eficiente în necunoştinţă de cauză. 92% au considerat informarea o activitate foarte importantă, optând pentru prima variantă de răspuns, 6% au optat pentru cea de-a doua variantă, iar 2% pentru o oarecare necesitate de informare. Întrebarea nr. 13: Consideraţi benefice iniţiativele de comunicare ale subordonaţilor? Comunicarea a fost întotdeauna ceva necesar pentru o bună desfăşurare a activităţii; totuşi, iniţiativele de comunicare ale subordonaţilor par să facă o excepţie. 65% din subiecţi au ales varianta “uneori”, doar 30% au optat pentru varianta “întotdeauna”, în timp ce 5% consideră iniţiativele de comunicare ale subordonaţilor o pierdere de timp. Întrebarea nr. 14: Sunteţi receptivi la subordonaţilor, sau nu le încurajaţi, ba chiar le criticaţi? opiniile, iniţiativele 67 Variante de răspuns Receptivi Nu le încurajaţi Le criticaţi total Studenţi 10% 30% 40% Ofiţeri 15% 45% 60% Total 25% 75% 100% Tabel nr. 8 Distribuţia răspunsurilor referitoare la receptivitatea faţă de iniţiativele subordonaţilor Nu au fost răspunsuri în favoarea criticării iniţiativelor subordonaţilor. În general iniţiativele par a fi receptate dar nu încurajate. Doar 25% consideră că trebuiesc încurajate opiniile şi iniţiativele. Se pare că majoritatea sunt receptivi, unde este cazul, însă nu încearcă să le încurajeze, cum de asemenea nici nu îi critică. Întrebarea nr. 15: În ce măsură credeţi că situaţia influenţează comportamentul liderului? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi 3% 37% Ofiţeri 4% 56% Total 7% 93% 40% 60% 100% Tabel nr. 9 Distribuţia răspunsurilor referitoare la modul în care situaţia influenţează comportamentul liderilor Situaţia a fost considerată ca fiind un factor puternic de influenţare a comportamentului liderului de o mică parte din cei chestionaţi, mai exact 7%, iar majoritatea, 93% din totalul persoanelor, plasează situaţia ca fiind un factor de influenţare, dar nu unul foarte puternic. Ce este deosebit de observat este faptul că nici un subiect nu a ales să nege importanţa situaţiei, segmentul inferior al variantelor de răspuns fiind complet ignorat. Întrebarea nr. 16: Consideraţi că stilul de conducere adoptat trebuie să fie unul flexibil, adaptat la cerinţele situaţiei? 68 Variante de răspuns Total de acord De acord Nedecis Dezacord Total dezacord Total Studenţi 25% 15% Ofiţeri 40% 20% Total 65% 35% 40% 60% 100% Tabel nr. 10 Distribuţia răspunsurilor referitoare la adaptarea stilurilor de conducere la cerinţele situaţiei La acestă întrebare se poate observa că răspunsurile se încadrează exclusiv în segmentul superior al variantelor de răspuns. Majoritatea au considerat că stilul de conducere trebuie să se adapteze la situaţie, chiar dacă unii mai mult, alţii mai puţin. Întrebarea nr. 17: Cunoaşterea situaţiei este esenţială pentru desfăşurarea eficientă a activităţilor? Variante de răspuns Total de acord De acord Nedecis Dezacord Total dezacord Total Studenţi 34% 6% Ofiţeri 46% 14% Total 80% 20% 40% 60% 100% Tabel nr. 11 Distribuţia răspunsurilor referitoare la necesitatea cunoaşterii situaţiei pentru o activitate eficientă Analiza răspunsurilor la această întrebare a scos în evidenţă faptul că nu se poate acţiona oriunde şi oricând, ci trebuie să te adaptezi la situaţie. Răspunsurile s-au plasat doar în prima parte a segmentului, extrema finală fiind ignorată. 80% au optat pentru prima variantă de răspuns, iar 20% pentru cea dea doua. Nu au fost nedecişi. Întrebarea nr. 18: Ce sentimente ar trebui să inspire liderul prin stilul său de conducere? Stres, ironie, interes, încredere, dezinteres, plăcere, critică, respect? Contrar aşteptărilor, răspunsurile au fost foarte variate. Astfel, 50% au considerat încrederea ca fiind vitală, 35% au ales respectul, iar 20% interesul. Stresul, ironia, plăcerea, dezinteresul şi critica nu au apărut în opţiunile subiecţilor. 69 Diagrama nr. 5 Rezultatul stilului de conducere 35% 30% 25% 20% 15% 10% 5% studenti ofiteri 0% Incredere respect interes Întrebarea nr. 19: Cu ajutorul scalei alăturate vă rugăm să indicaţi satisfacţia faţă de stilul de conducere al liderului dumneavoastră. -5 -4 -3 -2 -1 0 1 2 3 4 5 Diagrama nr. 6 Satisfactia fata de stilul de conducere "-5" "-4" "-3" "-2" "-1" "0" "+1" "+2" "+3" "+4" "+5" La această sarcină alegerile au fost dintre cele mai diversificate. De remarcat că au fost evitate extremele: 38% au optat pentru “+3, 25% pentru “+2”, 10% pentru “+4”, 12% pentru “-3”, 10% pentru “-2”, şi 5% pentru “-1” 70 Întrebarea nr. 20: Stilul de conducere ar trebui să influenţeze subordonaţii? Dacă “da”, care ar trebui să fie rezultatul? - să se considere apreciaţi; - să se considere supraapreciaţi; - să se considere inferiori celor din jur; - să-i stimuleze la mai multă muncă; - să-i determine să se simtă incompetenţi; - să-i facă să vrea să persevereze; - să-i facă să spună că “nu sunt făcut pentru aşa ceva” . Răspunsul în unanimitate a fost da. Se pare că nu se doreşte ca subordonaţii să se considere incompetenţi, inferiori celor din jur, dar nici să se considere supraapreciaţi. Rezultatele dorite par a fi stimularea la mai multă muncă, perseverenţa şi aprecierea meritelor. Ierarhia obţinută a fost următoarea: să persevereze, să se considere apreciat, să se simtă stimulat spre mai multă muncă. Întrebarea nr. 21: În ce măsură aveţi încredere în subordonaţi? Deşi încrederea este un element destul de important în cadrul relaţiei lider – subordonat, doar 10% au ales prima variantă. Totuşi răspunsurile rămân în partea superioară a variantelor de răspuns, cu 60% pentru varianta a doua şi 30% pentru cea medie. Întrebarea nr. 22: Ce părere aveţi despre stimulentele morale (sunt importante) ? Nu au fost păreri de negare a importanţei existenţei unei stimulării morale. Ideea generală a fost că, indiferent de domeniul de activitate, stimularea morală a subordonaţilor nu trebuie să fie neglijată. Trebuie să existe un sistem foarte bine pus la punct în ceea ce priveşte acest lucru. Întrebarea nr. 23: Ce pondere au stimulentele morale în cadrul structurii pe care o conduceţi? Variante de răspuns foarte mare mare medie mică foarte mică total Studenţi 5% 15% 20% 40% 71 Ofiţeri 15% 20% 25% 60% Total 20% 35% 45% 100% Tabel nr. 12 Distribuţia răspunsurilor referitoare la ponderea stimulării Doar 20% din subiecţi se bucură de un sistem de stimulare foarte bine organizat şi aplicat, 35% optând pentru o pondere mare, iar 45% pentru varianta “medie.” Întrebarea nr. 24: Consideraţi că actualul mod de stimulare a subordonaţilor pentru obţinerea performanţelor este potrivit? Variante de răspuns în foarte mare măsură în mare măsură nici în mare nici în mică măsură în mică măsură în foarte mică măsură total Studenţi 6% 10% 19% 5% 40% Ofiţeri 4% 15% 36% 5% 60% Total 10% 25% 55% 10% 100% Tabel nr. 13 Distribuţia răspunsurilor referitoare la modul de stimulare Se pare că actuala modalitate de stimulare a subordonaţilor nu este cea dorită, doar 10% optând pentru varianta “în foarte mare măsură”, 25% pentru “în mare măsură”, iar cei mai mulţi, 55%, consideră actualul mod ca fiind mediocru; nu sunt de neglijat cei 10% care au considerat că sistemul de stimulare rămâne la un nivel scăzut. 72 Concluzii şi propuneri Nu este o noutate faptul că părerile sunt împărţite, indiferent de domeniul de referinţă, de subiectul adus în discuţie; “câte bordeie atâtea obiceie”. Nu au făcut excepţie nici problemele aduse în atenţia subiecţilor prin chestionarul prezentat mai sus. Indiferent de domeniul de activitate, pregătirea profesională este o cerinţă obligatorie, cu atât mai mult în domeniul militar unde responsabilităţile sunt mult mai mari. Nu este de neglijat faptul că aici este vorba de vieţi omeneşti. Pentru a desfăşura o activitate eficientă este necesară pregătirea profesională, dar una temeinică. Ea nu este singura cerinţă, dar este una importantă. Pusă în combinaţie cu responsabilitate, integritate, carismă, onestitate, curaj, adaptabilitate, demnitate, intuiţie şi, nu în ultimul rând, bun “comunicator”, se pare că oferă “amestecul” dorit. Dar liderul nu a fost niciodată singur. El este înconjurat de oameni pe care trebuie să se bazeze, încrederea în aceştia fiind primordială. Nu poţi lucra cu cineva în care nu ai încredere, sau cel puţin nu eficient. Pentru a ajunge să ai încredere în cel de lângă tine trebuie, mai întâi, să-ţi faci timp pentru el, să încerci să-l cunoşti şi, pe baza constatărilor tale, să-i acorzi votul de încredere sau nu. Deci o altă premisă ar fi gradul de cunoaştere a subordonaţilor, a celor cu care lucrezi şi pe care trebuie să îi ai în vedere, indiferent de mişcarea ce urmează să o faci. Nu trebuie ignorat faptul că rezultatul actelor liderului afectează, în primul rând, activitatea celor din jur – şi poate chiar mai mult –şi ulterior propria sa activitate. Deşi deciziile îi afectează în primă fază pe subordonaţi, aceştia nu sunt implicaţi în procesul decizional. Acest “privilegiu” le revine principalilor factori de conducere. Subordonaţii nu sunt implicaţi în procesul propriu-zis de luare a deciziilor, dar au o contribuţie esenţială în această privinţă, întrucât ei sunt cei care oferă toate informaţiile necesare liderilor pentru elaborarea lor. Gradul de informare trebuie să fie cât mai ridicat, iar o cerinţă vitală a informaţiilor este actualizarea lor permanentă. La fel de importantă, poate mai importantă, este veridicitatea acestora. Incertitudinea, lipsa de informaţii, duce cu siguranţă la ineficienţă în activitate. Foarte mare importanţă se acordă situaţiei. Se cunoaşte faptul că un lider poate fi eficient într-o situaţie şi ineficient în alta, drept pentru care factorul situaţional nu este ignorat. Liderul trebuie să se adapteze la situaţie, la schimbările survenite pe parcursul desfăşurării activităţii, şi, mai mult decât atât, trebuie să le facă faţă în mod eficient. El nu trebuie doar să se adapteze, ci să le gestioneze în mod oportun, să fructifice pe cât posibil situaţia, şi să-i facă şi pe ceilalţi să se adapteze cerinţelor. 73 Liderul trebuie să fie conştient de influenţa situaţiei, dar şi de faptul că orice acţiune a lui şi orice decizie adoptată va influenţa activitatea subordonaţilor. Responsabilitatea este mare în cazul liderului militar, având în vedere că este în joc viaţa subordonaţilor. Se spune că în situaţii critice, care par fără soluţie, este binevenită intuiţia; păcat că aceasta vine cu timpul şi ţine în mare parte de experienţă. Citându-l pe Ralph Waldo Emerson: “Esenţa geniului este spontaneitatea şi instinctul. Încredete în ele”. Intuiţia înseamnă să ai mereu “antenele” întinse, să simţi pulsul organizaţiei şi să fii permanent “pe fază”. Mulţi însă nu se încred în intuiţie. Dar, odată cu o pregătire adecvată şi pe măsura trecerii timpului, se acumulează experienţă şi, după un timp, este normal să ţi se formeze unele instincte care să nu fie de ignorat. Bineînţeles că nu este de ajuns, dar poate fi de folos. Unitatea de măsură a calităţilor unui lider este sinceritatea. Izvorul care-i dă energia necesară angajamentului total este devotamentul. Iar forţa care-l menţine în coordonatele acţiunii eficiente este asigurată de inteligenţă, intuiţie, cunoaştere profundă, spirit de orientare şi foarte multă muncă. Ţine de lider să aducă schimbare în performanţa de zi cu zi a organizaţiilor. El poate permanent să influenţeze o organizaţie. Pentru aceasta trebuie să aibă bine conturate obiectivele, în funcţie de care să-şi elaboreze strategia de urmat. Esenţial pentru lider este acumularea experienţei. Foarte folositor pentru aceasta ar fi o cât mai bună pregătire practică. Trebuie să fie pus în diferite situaţii problemă, să se urmărească modul lui de abordare şi rezolvare a problemelor. Este adevărat că nu se pot crea exact anumite stări de tensiune, de incertitudine, frică, groază, dar trebuie încercat; trebuie să se pună mai mult accentul pe partea practică. Altfel, liderul va ajunge într-o poziţie critică şi nu va fi în măsură să se descurce. El trebuie să se confrunte pe parcursul formării cu diverse probleme şi situaţii, să-şi formeze o anumită “experienţă”, un instinct. Liderii nu trebuie doar să se implice în identificarea situaţiilor problematice şi în elaborarea soluţiilor, ci să îşi asume desigur răspunderea de a valorifica informaţia şi de a lua o decizie. Dar ea va trebui să fie una identificată cu contribuţia colaboratorilor, precedată de modelări de situaţii şi simulări ale consecinţelor opţiunilor care sunt considerate plauzibile şi favorabile. Liderul trebuie să fie obişnuit cu solicitările decizionale. Acestea trebuie să fie cât mai diferite, să-i pună în situaţii cât mai dificile, care să-i provoace, săi stimuleze. Se vor vedea astfel puşi în situaţii problemă, ceea ce-i va determina să caute soluţii, să improvizeze, şi ulterior să treacă de la improvizaţii la abordări bazate pe competenţă. Oricine conduce o organizaţie, dar nu se poate adapta situaţiilor este condamnat să dea greş ca lider. Liderii care doresc să se dezvolte, să înveţe, să asculte, să accepte greşelile, să-şi înveţe subordonaţii, să stabilească obiective şi să menţină standarde ridicate sunt liderii care pot duce o organizaţie pe noi culmi. Tom Cronin spunea că “liderii au acele calităţi indispensabile de autoîncredere contagioasă, optimism nelimitat şi idealism incurabil, care le permit să-i atragă şi mobilizeze pe alţii să îndeplinească sarcini pe care nu au visat că le-ar putea îndeplini”. 74 Aceasta este adevărata sarcină a liderului. Bibliografie                     ***Anuar 2002-2003, Editura Academia Forţelor Terestre, Sibiu, 2004 Gen. dv. (r) dr. Arădăvoaice Ghe., Managementul organizaţiei şi acţiunii militare, Editura Sylvi, Bucureşti, 1998 Gen. dv. (r) dr. Arădăvoaice Ghe., Ghidul practic al cdt-ului (şefului) eficient – 65 de probleme şi sute de răspunsuri pentru un leadership performant, Editura Sylvi, Bucureşti, 1999 Bennis W., Nanus B., Liderii – strategii pentru preluarea conducerii, Business Tech International Press, Bucureşti, 2000 Boboc Ion, “Comportament organizaţional şi manaferial –fundamente psihosociologice şi politologice”, vol.II, Editura Economică, Bucureşti, 2003 Bogardus E. S., Comandement et situation sociales, în Bronone C. G., Cohn T.S., Chefs et meneurs, PNF, Paris, 1963 *** Buletin Ştiinţific, Nr. 2, Editura Academia Trupelor de Uscat, Sibiu, 1996 *** Buletin Ştiinţific, Anul VIII, Nr. 1 (15), Editura Academia Forţelor Terestre, Sibiu, 2003 *** Buletin Ştiinţific, Anul VIII, Nr. 1 (17), Editura Academia Forţelor Terestre, Sibiu, 2004 *** Buletinul învăţământului militar. Teoria organizaţiilor – note de curs, anul III / Nr. 1-2, Editura Direcţia învăţământului militar, Bucureşti, 1996 *** Buletinul învăţământului militar. Managementul organizaţiilor militare – pentru uz intern , anul III / Nr. 3-4, Editura Direcţia învăţământului militar, Bucureşti, 1996 Col. (r) Caracaleanu Petre, Cugetări militare, Editura Militară, Bucureşti, 1983 Clausevitz C. , Despre război, Editura Militară, Bucureşti, 1992 Cornescu V., Mihăilescu I., Stanciu S., Managementul organizaţiei, Editura All Deck, Bucureşti, 2003 Culda Lucian, Organizaţiile, Editura Licorna, Bucureşti, 2002 Culda Lucian, Potenţele fiinţei umane, Editura Licorna, Bucureşti, 2004 Daft R. L., Management, Marcourt Brace College Publishers, Londra, 1994 *** Dictionary of Human Resourse & Personnel Management, Second Edition, Peter Colling Publishing, 1997, Reprinted 1998 *** Dicţionar de conducere şi organizare, Edituara Politică, Bucureşti, 1985 Drucker P., Probleme Actuale ale conducerii întreprinderii, Editura Politică, Bucureşti, 1973 75                      Dumitrescu Luigi, Icebergul organizaţional: Managementul părţii nevăzute, Editura Burg, Sibiu, 2003 *** Efecte stresante ale câmpului de luptă – studii şi articole din publicaţii militare străine, Centrul de informare şi documentare al Ministerului Apărării Naţionale, Editura Militară, Bucureşti, 1992 Dr. Ernö Domokos, Management – ieri, azi, mâine, Presa Universitară Clujeană, Cluj-Napoca, 1999 Etzioni Amitai, A comparative analysis of complex organisation, Free Press, New York, 1961 Fiedler F. E., A theory of Leadership effectiveness, McGraw-Hill, New York, 1967 *** Great People of the 20th Century, Published by Time Books, New York, USA, 1996 Henderson D., Gillespie R. D., Manuel de psychiatrie, vol. II, cap. XVII, Psihozele şi psiho-nevrozele de război, P.U.F., Paris, 1955 Hellriegel Don, Slocum John W. Jr., Woodman Richard W., Organisational Behavior, Sixth Edition, West Publishing Company, 1992 Hersey P. , Blanchard K. , H. Johnson D. E., Management of organisational behavior. Leading Human Ressourses”– ediţia a VIII-a; Editura Prentice Hall, New Jersey, 2001 Ionescu Ghe., Dimensiunile culturale ale managementului, Editura Economică, Bucureşti, 1996 Lansberg I. H., Cuvântare la încheierea congresului în Congresul mondial de Management al CIOS, Academia Ştefan Gheorghiu, Oficiul de documentare şi informare ştiinţifică, Bucureşti, 1975 Lapassade G., Groupes, organisationset institutions, Gauthier-Villars, Paris, 1971 Lawrance Paul, Lorsch Jay, Organization and environment, Harvard, 1967 Lévy – Leboyer Claude, Comment choisir et former des leaders, Editura d’Organizations, Paris, 2003 Machiavelli Niccolo, Principele, Editura Antet, Bucureşti, 1960 Manfred F. R. Kets de Vries, Leadership – Arta şi măiestria de a conduce, Editura Codecs, Bucureşti, 2003 Mielu Zlate, Tratat de psihologie organizaţional-managerială, vol. I, Editura Polirom, Iaşi, 2004 Militaru Ghe., Stăncioiu I., Management – elemente fundamentale, Editura Teora, Bucureşti, 1998 Moldoveanu George, Analiza organizaţională, Editura Economică, Bucureşti, 2003 Montana P. J., Charnov B. N., Management, Editura Barron’s, New York, 2000 Moraru Gina Maria, Managerul şi colectivul, Editura Universităţii Lucian Blaga, Sibiu, 2003 76                       Nicolescu Ovidiu, Verboncu Ion, Management, Editura Economică, Bucureşti, 1999 *** Coordonator de ediţie Niculescu Jean, Psihicul şi realitatea câmpului de luptă, Editura Militară, Bucureşti, 1979 Popescu D., Toma Ghe. , Marin V., Miclea D., Viitorul începe azi. Excurs în managementul structurilor militare – studii şi opinii, Editura Pygmalion, Ploieşti, 2000 *** Psihologia şi pedagogia militară – culegere de teme, Editura Militară, Bucureşti, 1992 Pugh D. S., Hickson D. J., Managementul organizaţiei, Editura Codecs, Bucureşti, 1989 Radu Ion, Aspecte psihologice ale conducerii, în Psihologia socială, Editura Exe, Cluj-Napoca, 1994 Col. dr. Radu-Tomşa Ion, Psihologie militară: eul, imaginea de sine şi comportamentul în luptă, Editura Academiei de înalte studii, Bucureşti, 1999 Lt. Gen. Redden Joseph, prefaţă la The Military commender and the Law, Air Force Judge Advocate General School, Air University Press, Maxwell Air Force Base, Alabama, USA, 1998 *** Revista Academiei Forţelor Terestre, anul IX, nr. 4(36), Editura Academia Forţelor Terestre, Sibiu, 2004 Lt. Col. Rizescu Alexandru, Optimizarea actului de comandă în organizaţia militară, în Revista Academiei Forţelor Terestre, Nr. 2, Sibiu, 2000 Servant – Schreiber J.J. , Le défi amréicain, Eitura Denoël, Paris, 1967 Tătar Octavian, Deontologia ofiţerului – prolegomena, Editura Trupelor de Uscat, Sibiu, 1999 Col. dr. Teleşpan Constantin, Lt. col. (r) dr. Eugen Merce, Leadershipul în organizaţia militară – abordări teoretice, Editura Academia Forţelor Terestre, Sibiu, 2003 Dr. Vlad Tiberiu, dr. Vlad Cristian, Psihologia şi psihopatologia comportamentului, Editura Militară, 1978 Vlăsceanu Mihaela, Psihosociologia organizaţiilor şi conducerii, Editura Paideia, Bucureşti, 1993 Vlăsceanu Mihaela, Organizaţiile şi cultura organizării, Editura Trei, Bucureşti, 1999 Zamfir Cătălin, Vlăsceanu L., (coordonatori), „Dicţionar de sociologie”, Editura Babel, Bucureşti, 1998 Zortenţan T., Burduş E. , Căprărescu G., Managementul organizaţiilor, Editura Economică, Bucureşti, 1998 www.management.com www.usma.edu www.lider.go.ro www.presamil.ro 77 78 